WannaCry ransomware napad je upozorenje za organizacije širom sveta | Adria Daily\nNalazite se na:Početna»Društvo»IT&Tehnologija»WannaCry ransomware napad je upozorenje za organizacije širom sveta\nWannaCry ransomware napad je upozorenje za organizacije širom sveta\nOd Adria Daily izbačeno\t 15. maja 2017. IT&Tehnologija\nKrajem prethodne nedelje zabeležen je jedan od najvećih ransomware napada u novijoj istoriji koji je pogodio više od 70 zemalja širom sveta, a postoji realan strah da je broj žrtava i pogođenih zemalja znatno veći. Napadači su koristili WannaCry ransomware virus koji funkcioniše tako što postavlja šifru na fajlove na zaraženim računarima i zahteva od žrtava da plate otkup kako bi povratili svoje fajlove.\nMalver koji je korišćen u ovim napadima najviše je targetirao mete u Rusiji, Ukrajini i Tajvanu, ali su pogođene brojne organizacije širom sveta. Početni zahtev napadača bio je da žrtve plate otkup u bitcoin valuti u iznosu od 300 američkih dolara, ali je taj iznos u međuvremenu porastao i sada iznosi 600 američkih dolara.\nGlavni bezbednosni istraživač iz kompanije Kaspersky Lab, Dejvid Em (David Emm), dao je izjavu povodom ovog incidenta:\n„Novosti o ovom masovnom sajber napadu širom sveta ukazuju na činjenicu da sajber kriminalci postaju sve kreativniji, kao i da menjaju način rada, što potvrđuje naše predviđanje da će kriminalci usmeriti svoje napore ka sprovođenju ciljanih sajber napada na kompanije, umesto na privatne korisnike.\nRazličiti su motivi za sprovođenje sajber napada, od finansijske koristi preko političkog ili društvenog aktivizma, do sajber špijunaže, pa čak i sajber terorizma. Budući da su napadači zahtevali otkup u iznosu od 300 američkih dolara, to ukazuje na činjenicu da nije u pitanju organizovani ciljani napad, već da su napadači želeli da iskoriste situaciju koja im omogućuje da napadnu toliko sistema odjednom. Takođe smo mogli da vidimo da je napadnut veliki broj najrazličitijih organizacija ali čini se da ne postoji direktna veza između njih.\nOzbiljnost ovog napada takođe ukazuje na to da kritični segmenti moraju biti adekvatno zaštićeni. Na primer, u telekomunikacionim kompanijama ne smeju svi zaposleni imati administratorska prava već samo oni kojima su ta prava zaista naophodna za rad.\nU narednih nekoliko godina, takođe očekujemo da će u oblasti zdravstva sve veći akcenat biti na modernizaciji, pri čemu će veliki broj kritičnih podataka biti u digitalnoj formi. Zdravstveni sektor u Evropi u sve većoj meri koristi prednosti interneta i digitalnih tehnologija kako bi unapredio negu pacijenata, pri čemu takođe smanjuje operativne troškove i povećava efikasnost. Upravo zbog toga je sigurno da će se broj sajber napada na zdravstvene ustanove povećati u narednim godinama. Budući da postoje očigledne bezbednosne ranjivosti, zdravstvene ustanove i njihovi IT provajder će imati zdataka da implementiraju sofisticiranu i pouzdanu zaštitu koja će im omogućiti da izdrže sajber napade, kao i da zaštite svoje pacijente i celokupnu organizaciju.\nJako je važno da se sajber bezbednost posmatra kako kontinuirani proces, a ne samo kao jednokratna opcija za rešavanje sajber bezbednosnih incidenata. Ona mora podrazumevati bezbednosne politike koje pokrivaju različite sistema u okviru organizacije, kao i programe i strategije za povećanje obazrivosti među zaposlenima”.\nKako bi zaštitili svoje organizacije od ovih napada, bezbednosni stručnjaci iz kompanije Kaspersky Lab savetuju korporativnim korisnicima sledeće:\nRedovno pravite rezervne kopije vaših podataka kako biste lako mogli da ih povratite u slučaju gubitka ili ransomware napada.\nKoristite bezbednosna rešenja koja poseduju tehnologije za detekciju zasnovane na analizi ponašanja. Ove tehnologije mogu da detektuju malver, uključujući i ransomware, posmatrajući kako se ponaša prilikom napada na sistem, čime omogućuje detekciju čak i novih i nepoznatih verzija ransomware-a.\nPosetite veb stranicu “No More Ransom”, globalnu inicijativu koja ima za cilj da pomogne žrtvama ransomware napada da povrate svoje fajlove bez plaćanja otkupa kriminalcima.\nRedovno vršite proveru instaliranog softvera, ne samo na krajnjim uređajima, već i na mrežnim tačkama i serverima, kako biste bili sigurni da je mreža obezbeđena i ažurirana.\nRedovno sprovodite procenu bezbednosti na kontrolnoj mreži (npr. bezbednosnu proveru, penetracione testove, analizu ranjivosti, itd.) kako biste identifikovali i uklonili sve bezbednosne „rupe“. Obavezno proverite i eksternog bezbednosnog vendora i njegove bezbednosne politike, u slučaju da imaju direktan pristup kontrolnoj mreži.\nAngažujte pouzdane vendore kako biste dobili najnovije bezbednosne informacije: Ove informacije često mogu da pomognu u predviđanju budućih napada na vašu organizaciju.\nEdukujte vaše zaposlene, pri čemu posebnu pažnju treba posvetiti inženjerima i operativnom osoblju, kao i tome da li su upoznati sa najnovijim sajber pretnjama i napadima.\nObezbedite zaštitu unutar i van kritičnih granica. Adekvatna bezbednosna strategija podrazumeva trošenje resursa na detekciju napada i odgovor na napada kako bi se on blokirao pre nego što dođe do kritičnih delova organizacije.\nPrethodni članakSjajna konferencija u Beogradu: xCEEd2017\nSledeći članak 10. NetWorking Day – Poslovni susreti


Savet stručnjaka o održavanju malinjaka: Pored agrotehničkih meri, navodnjavanja, đubrenja važno je i uklanjanje mladih izdanaka maline - Bolja Zemlja\nSavet stručnjaka o održavanju malinjaka: Pored agrotehničkih meri, navodnjavanja, đubrenja važno je i uklanjanje mladih izdanaka maline\nUklanjanje izdanaka je neophodno jer tim radovima u malinjaku dostupne zalihe vlage i hranljivih materija usmeravaju se u rodne izdanke, što se direktno odražava na funkcionalnije i potpunije oplođenje, bolji porast i nalivanje plodova, a samim tim na kvalitetniju i pravovremenu rodnost.\nUkoliko ste početnik u gajenju maline, osim agrotehničkih mera koje je potrebno primeniti, đubrenja, navodnjavanja, važno je da znate da se i izdanci maline uklanjaju u dva do tri navrata. To se radi najčešće od početka kada krene malina do polovine maja, odnosno u periodu kada ovi izdanci masovno izbijaju i intenzivno rastu.\n“Na samo cvetanje, zametanje i sazrevanje plodova, ali i diferencijaciju cvetnih pupoljaka za narednu godinu jako utiče intenzivni porast „prevremenih“ izdanaka maline. Ne sme se dozvoliti da oni prerastu visinu 10 do 15 cm, kako ne bi došlo do odrvenjavanja, a samim tim i težeg uklanjanja”, navodi Milan Tošković, savetodavac PSSS-a iz Prokuplja.\nOn dalje napominje da njihovo eliminisanje iz zasada može da se obavi mehaničkim putem, do osnove, najčešće u našim manjim zasadima, i primenom herbicida, kada se istovremeno mogu uništavati i korovi i niske rodne grančice.\n“Važno je obaviti zakidanje ovakvih izdanaka do same zemlje, jer će se, u protivnom, iz ostavljenog dela izdanka razviti prevremene grančice, čime se bespotrebno troše vlaga i hranljive materije samoj biljci. Te grančice su često i zaražene gljivičnim patogenima, čime su direktni izvor infekcije novim, mladim izdancima”, napominje Tošković.\n“Osim toga, bolja i potpunija osvetljenost rodnih izdanaka u značajnoj meri smanjuje opasnost od destruktivnih bolesti izdanaka . Sam rodni potencijal izdanaka obrazovanih nakon primene ove metode znatno je veći od izdanaka koji bi se razvili od početka vegetacije, jer im se glavne razvojne faze odvijaju u smanjenoj konkurenciji porasta izdanaka”, ističe Tošković i dodaje da sve to opravdano može dati dobre rezultate ukoliko se obezbedi dovoljna količina vlage u junu, julu i avgustu, uz adekvatno, intenzivno đubrenje, obradu zemljišta i redovnu zaštitu od prouzrokovača bolesti i štetočina u malinjaku.\nPrethodni tekstDonet Pravilnik o utvrđivanju programa mera zaštite zdravlja bilja za 2020.\nSledeći tekstNacionalni tim za preporod sela preporučuje povratnicima iz inostranstva ulaganje u pčelarstvo


“Bit Alliance Lab” Banjaluka: Kompanija Alea Control održala prvu radionicu za studente u novom IT labaratoriju u Banjoj Luci – Bit Alliance\nU petak, 28.12.2018. godine je na Elektrotehničkom fakultetu Univerziteta u Banjoj Luci, u novom “Bit Alliance Labu-u” održano prvo predavanje i radionica na temu “Komunikacija sa Bill i Coin acceptorima preko CC Talk protokola”. Ovaj interesantni edukativni program održala je članica Bit Alijanse, kompanija Alea Control iz Banjaluke.\nViše od 20 studenata je razgovaralo i učestvovalo u radionici sa predstavnicima kompanije Alea Control i njenim osnivačem Branom Vukovićem, te su im prezentovani rad i kultura, prakse i prilike za rad u kompaniji. Također, studenti su imali priliku da se upoznaju sa radom Bit Alijanse koga je predstavila branch menadžerica Bit Alijanse za Republiku Srpsku i Banjaluku, Tatjana Vučić.\nU narednom periodu Bit Alijansa će u saradnji sa kompanijama članicama organizovati niz sličnih edukativnih programa kako bi se studenti direktno povezali sa realnim sektorom i kreirali svoje karijerne prilike. IT industrija posjeduje veliki potencijal, te se kroz ovakve i slične projekte nastoji približiti javnosti i pozvati sve zainteresovane da svoje obrazovanje usmjere ka IT-u.


STEPANJE - PROBLEMI SA VODOSNABDEVANJEM - LAJKOVAC NA DLANU\nSTEPANJE – PROBLEMI SA VODOSNABDEVANJEM\nAug 18, 2016 Snežana Bilić\nŽitelji lajkovačkog sela Stepanja,zaseoci : Petronijevići i Mirkovići, godinama imaju problem sa vodosnabdevanjem, pošto nemaju gradsku vodu, već se vodom snabdevaju iz lokalnog seoskog vodovoda sa obližnjeg izvora Smrdan. Ovaj izvor se nalazi u Kamenolomu Brdanjak (kojim upravlja firma “Kamen i pesak” doo iz Beograda, a u vlasništvu je austrijske firme). Usled višegodišnjeg odlaganja jalovine i nebrige ovog kamenoloma ovaj izvor je pretrpeo veliku štetu.\nZapravo, izvor je sada skoro zatrpan, a postoji i realna opasnost od daljeg klizanja odložene jalovine, što bi potpuno onemogućilo vodosnabdevanje sa ove lokacije. Do otpočinjanja eksploatacije krečnjaka u kamenolomu vodosnabdevanje sa izvora bilo je uredno i voda je bila ispravna, što sada nije slučaj!\nS obzirom da su su žitelji Stepanja sami finansirali izgradnju svog vodovoda, davne 1979. godine, i u to uložili i lični rad, da svi, a pogotovu deca i stari, trpe ozbiljne posledice nestašice vode, a najmanje što očekuju je vraćanje izvora i vodovoda u normalno stanje.\nPrema polednjem izveštaju o ispitivanju vode, koju su meštani dokumrntovali: mikrobiološki nalaz-pozitivan test na fekalne koliformne bakterije ; izolovane bakterije su identifikovane kao Escherichia coli, MPN >16 i prisustvo aerobnih mezofilnih bakterija 1 ml.\nMeštani Stepanja, posebno zaseoka Mirkovići i Petronijevići, apeluju na nadležne:” Pitanje svesnosti o opasnosti koja vreba iz izvora i cevi u kojima se zbog zapustenosti stanja vodovoda nalazi mulj. U tom smislu molimo lokalnu samoupravu i sve one koji se staraju o javnom zdravlju da nam pomognu da hitno rešimo problem snabdevanja vodom.”


Napisao 5, 2013-03-10 16:26:20 u Opis - dugi\nKompanija ViewSonic nas već godinama uverava kako svoju reputaciju jednog od najprestižnijih proizvođača monitora za računare zaslužuje gotovo sa svakim svojim modelom. Kada se pred nama nađe još i proizvod koji donosi veliku dozu inovativnosti i kvaliteta, onda nam ne preostaje ništa drugo nego da to još jednom potvrdimo. I zaista, dobili smo priliku da upoznamo jedan prilično neuobičajen monitor, karakterističan pre svega po svojoj konstrukciji i fleksibilnom postolju, te mogućnošću upravljanja putem dodira. U pitanju je ViewSonic TD2340, ulazni model iz serije TD40 koja je predstavljena početkom januara na CES sajmu u Las Vegasu, pa je zanimljivo videti koje su njegove glavne osobine.\nViewSonic nam je nedavno već predstavio jedan monitor osetljiv na dodir, ali kako se radilo o modelu baziranom na TN matrici, bilo nam je zanimljivo da saznamo šta to drugačije donosi varijanta bazirana na IPS panelu. Ipak krenućemo od njegovog dizajna, jer se u tom segmentu kriju neke od njegovih glavnih osobenosti.\nZa razliku od najvećeg broja drugih modela ovog proizvođača, TD2340 na prvi pogled ne pleni visokom dozom elegancije, čak se čini da je u pitanju model prilično konzervativnog izgleda. Pre svega tu je nešto širi okvir oko ekrana, ispod koga se uočavaju neobične stope postolja koje deluju pomalo nezgrapno ali i prilično stabilno.\nIpak kada pogledate monitor iz profila, a onda i probate da ga podesite, otkrićete veoma fleksibilnu konstrukciju koja omogućuje izuzetan nivo ergonomije. Naime, prisutan je napredni dvostruki zglob koji čini da TD2340 bude veoma prilagodljiv u odnosu na potrebe korisnika, pa tako možete podešavati visinu ili iskoristiti pivot opciju, a nagib praktično možete podešavati u rasponu od 5 stepeni ka napred, pa do 90 stepeni unazad, kada u potpunosti prelazi u horizontalan položaj. Tada se zglobni nosač zapravo sklapa u samo postolje, pa monitor dobija izgled nekog ogromnog tablet računara.\nTakođe, treba reći da je podržan je i VESA standard, pa kao opcija postoji mogućnost kačenja monitora na zid. Uz sve navedeno tu je i tradicionalno veoma dobra izrada od strane ViewSonica, pre svega primenom kvalitetne plastike i zahvalnog mat finiša. Poseduje i izuzetnu izdržljivost, pa je i sam ekran otporan na ogrebotine i slučajne udare.\nOdlična funkcionalnost koju TD2340 zahvaljujući svojoj ergonomiji poseduje, podržana je i bogatim setom priključaka, pa pored uobičajenon analognog D-sub (VGA) porta na raspolaganju stoji čak tri USB 3.0 i jedan HDMI konektor, te 3.5-milimetarski audio ulaz i izlaz za slušalice. Svakako treba spomenuti da ovaj model dolazi sa ugrađenim zvučnicima, i to stereo sistemom (2 x 2W) uz SRS Premium zvuk.\nUkoliko iz same oznake to već niste zaključili, ViewSonic TD2340 dolazi sa dijagonalom ekrana od 23-inča, sa prikazom slike u punoj HD rezoluciji od 1920x1080 tačaka. Kao što smo spomenuli baziran je na IPS matrici, uz LED pozadinsko osvetljenje, što donosi izuzetne kolorne performanse, odličan kontrast i velike uglove vidljivosti.\nPre svega prisutan je napredan dinamički kontrast (MEGA Dynamic Contrast Ratio), od čak 20.000.000:1 koji obezbeđuje visok kvalitet prikaza bez obzira da li su u pitanju brze akcione scene, te da li se radi o svetlim ili tamnim motivima. To veoma kvalitetno kompenzuje nešto sporiji odziv (7 ms) karakterističan za IPS matricu, pa čak i kada uživate uz multimedijalne sadržaje, filmove ili igrate igrice, slika će uvek biti jasna i ubedljiva.\nVeć smo rekli da ViewSonic TD2340 poseduje ekran osetljiv na dodir, a radi se o kapacitivnom tipu sa multi-touch funkcijom, odnosno na njemu možete upravljati aplikacijama sa svih 10 prstiju. Moguće je zumirati i umanjivati predmete, skrolovati ili editovati delove internet stranica ili nekih dokumenata, ali i brzo obrađivati najrazličitiji video sadržaj.\nTo mu donosi izuzetnu funkcionalnost, pa uz klasičnu upotrebu u kući ili kancelariji, primenu može da nađe i kao digitalni kiosk, prigodno sredstvo za edukaciju i sl., a treba spomenuti da je u potpunosti kompatibilan i sa Windows 8 platformom, koja je zapravo i optimizovana za upravljanje dodirnim komandama.\nViewSonic TD2340 definitivno donosi veoma zanimljiv i pre svega nesvakidašnji koncept koji omogućuje izuzetnu fleksibilnost i prilagodljivost za najrazličitije potrebe korisnika. Uz displej osetljiv na dodir sa multi-touch podrškom dobija se izuzetan komfor i sjajna funkcionalnost, a sve to prati i kvalitetna reprodukcija slike i Full HD rezoluciji. Pored toga sa ovim monitorom je kretanje kroz Windows platforme jednostavno i lako, sa posebnim naglaskom na Windows 8 okruženje koje je kao stvoreno za ovakvu vrstu displeja.\nTip ekrana IPS matrica, LED pozadinsko osvetljenje\nDijagonala 23 inča\nRezolucija 1920x1080pix (Full HD)\nOdziv piksela 7ms\nUglovi vidljivosti 178° horizontalno / 178° vertikalno\nKontrast 1.000:1 (tipičan); dinamički 20,000,000:1\nDodatno Upravljanje dodirom, multi-touch 10-point\nKonektori D-sub (VGA), 2x USB, HDMI, 3.5mm in/out\nDimenzije 576.6 x 453.8 x 324.5 mm (sa postoljem)\nTežina 12.2 kg (sa postoljem)\nCena 56.990,00 Din


Globalni projekat za emancipaciju umetnica\nDruštvo savremene umetnosti u Londonu i Centar za skulpturu u Njujorku udružili su snage sa pokroviteljkom i kolekcionarkom isključivo radova umetnica – Valerijom Napoleon, kao deo novog projekta, Valeria Napoleon XX. Ovakve inicijative nastoje da povećaju broj narudžbina i broj žena umetnika u javnim zbirkama\nPrevela: Ivana Krivokuća\nPrvo delo koje treba da postane deo projekta Valerija XX je narudžbina koju je uradila autorka Antija Hamilton, iz Centra za skulpturu u Njujorku. Rad Hamiltonove će biti prerada nerealizovanog ulaza solitera na Menhetnu, autora Gaetana Pesce, gde bi osoba koja ulazi morala da prođe između muških nogu. Detalji interpretacije Hamiltonove tek treba da budu objavljeni.\nProjekat u Velikoj Britaniji će dobiti rad ženskog umetnika kao poklon muzeju svake godine, koji će tada biti domaćin samostalnoj izložbi te umetnice koja bude u pitanju (pogledajte 62 žena deli svoje tajne za uspeh u svetu umetnosti: prvi deo i 62 žena deli svoje tajne za uspeh u svetu umetnosti: drugi deo).\nInstitucije koje su članovi Društva savremene umetnosti i zainteresovane su za projekat mogu se prijaviti ovom Društvu i Napoleonovoj za razmatranje od aprila 2016. godine.\nU periodu saradnje, Društvo savremene umetnosti, Napoleonova i odabrana institucija će zatim nastojati za pronađu odgovarajuću nabavku. Umetničko delo će ići na izlaganje u Kemden Centar za umetnost, i na kraju će pobednički muzej postaviti samostalnu izložbu izabranog umetnika sa novim nabavkama.\n„Valerija Napoleon XX će biti zasnovan na mojoj kontinuiranoj misiji da podržim rad relevantnih umetnika i one realnosti koje mejnstrim zanemaruje i ignoriše”, rekla je o projektu Valerija Napoleon (pogledajte Toalet papir je trendi na londonskim zabavama kolekcionara).\n„Radiću direktno sa umetnicima, kustosima i institucijama, duboko se angažujući u tom procesu, od razgovora do selekcije i proizvodnje, a sve u korist umetnice, njenog rada, kao i globalne kulturne zajednice”.\nProjekat u Velikoj Britaniji je osmišljen tako da institucije sagledaju svoje zbirke, podstičući razgovor o neravnopravnostima koje otkriju. Što postoji veća potreba za rešavanjem nedostatka ženskih umetnika u kolekciji, utoliko je verovatnije da će biti uzeti u razmatranje za donacije (pogledajte 25 kustoskinja je prodrmalo stvari).\nFOTO: Nonprofit Quarterly\n„Muzejske zbirke nužno odražavaju rodnu neravnotežu kroz istoriju, i XX i XXI vek su imali mnogo više umetnica koje su postigle međunarodno priznanje”, rekla je Kerolajn Daglas, direktorka savremene umetnosti društva.\n„Ali još uvek ima posla. Udruživanjem snaga sa Valerijom Napoleon imamo jedinstvenu priliku da aktivno pomognemo članovima našeg muzeja da naprave kolekcije koje tačno odražavaju raznolikost sjajnih dela koje proizvode živi umetnici”.\nPogledajte Pitali smo 20 žena da li ima predrasuda u svetu umetnosti, evo šta su odgovorile.\nIvana u prevođenju, kao i u životu, uživa tragajuci za smislom i znacenjima, u novim idejama, slobodi kao i u ogranicenjima.


Dodik: Ne bih žrtvovao mir za Republiku Srpsku\nNikada ne bih žrtvovao mir za Republiku Srpsku. Dalje od pravne i političke borbe se neće ići. To je jasna poruka Milorada Dodika za sve koji ovih dana prizivaju sukobe i zveckaju oružjem. A to rade u drugom enititetu - od ratnohuškačih izjava do sramnih plakata u centru Sarajeva.\n"To su samo oni zlonamjerni koji pokušavaju da naprave još više zla ovdje. Pokušavaju da ispričaju priču o nekom sukobu, ratu. Niko ovdje ne potencira nikakav sukob, a ni rat. Ali očigledno ima nekih, pogotovo ovih koji su izvještavali kad je ovdje bio rat, to izgleda egzotično pa onda pokušavaju da naprave neku vrstu priče", rekao je Milorad Dodik, srpski član Predsjedništva BiH.\nOd sukoba neće biti ništa, poručuju iz Republike Srpske. Za tako nešto ne postoji mogućnost.\n"Postoje oružane snage BiH, postoji policija. Ne postoji služenje vojnog roka, to je prije svega. Nemate ljudski potencijal, nemate obučenu vojsku. Mladići nemaju vojnu obuku. Da biste rukovali, sa topovima, tenkovima i oružjem za ratovanje, mora biti obučena vojska", rekao je Milan Tegeltija, savjetnik srpskog člana Predsjedništva BiH za pravna pitanja.\nFabrička podešavanja, ili vraćanje otetih nadležnosti, cilj je vlasti Srpske. Što se opozicije tiče, za tako nešto trebalo bi glasati u Parlmantarnoj skupštini BiH, ali pitati i Bakira Izetbegovića i Drgana Čovića.\n"Mi nemamo ništa protiv da gospodin Dodik sjedne sa njima i sa njima se dogovori da se sve to vrati Republici Srpskoj. Mi mu želimo zaista uspjeh u tome i pretpostavljam da će imati adekvatne sagovornike", rekao je Mirko Šarović, predsjednik SDS-a.\n"Šta treba da čekamo 100 godina dok Ustavni sud BiH sa tri stranca, Albancem, Njemcem i ne znam ko je treći imaju uvijek većinu da nam sve to uradi. Pa ćemo opet pokušavati da idemo dole u Parlament zamoljavati Bakira koji sad kada se prepao hoda po Banjaluci šalje poruke traži da se sastane sa nekim od nas", rekao je Milorad Dodik srpski član Predsjedništa BiH.\nOd nametanja zakona od strane visokih predstavnika pa do odluka Ustavnog suda BiH, Republici Srpskoj su oduzeta Ustavna prava i nadležnosti. Rukovodstvo Srpske donijelo je odluku da sve to vrati, uz poruku da više nema nazad. O povlačenju saglasnosti sa Oružanh snaga BiH, Uprave za indirektno oporezivanje i Pravosuša BiH, uskoro će odlučivati Narodna skupština Republike Srpske.\nDodik: U Moskvi razgovori o izgradnji gasovoda od Rače prema Banjaluci\nBiran sam da branim interese srpskog naroda i Srpske


Muskat-Marković: Pogrešna odluka EU, Zapadni Balkan ima evropsku perspektivu | Aktuelno\nMuskat-Marković: Pogrešna odluka EU, Zapadni Balkan ima evropsku perspektivu\nGovoreći o odnosima naših dviju država premijeri su istakli odlične političke i ekonomske odnose što potvrđuje današnje svečano otvaranje Vjetroelektrane na Možuri\nCrnogorski i premijer Malte Duško Marković i Džozef Muskat ocijenili su da dvije države njeguju dobre političke i ekonomske odnose, uz poruku da dijele mišljenje o evropskoj perspektivi država Zapadnog Balkana.\nMarković je, nakon zvaničnih razgovora s malteškim kolegom, rekao da Crna Gora veoma cijeni kontinuiranu podršku Malte reformama na putu usvajanja i primjene evropskih standarda i nesebično dijeljenje vlastitih iskustava iz tog procesa.\n“Zahvalni smo na razumijevanju i uvažavanju ukupnih napora koje Crna Gora preduzima u integraciji u EU, iskazanih i tokom uspješnog predsjedavanja Malte Savjetom EU u 2017. godini, kada smo privremeno zatvorili dva poglavlja”, rekao je Marković.\nPremijer Muskat je potvrdio podršku svoje zemlje našom evropskoj integraciji.\n“Što se tiče vaših evropskih težnji Malta nikad nije dovodila u pitanje težnje Crne Gore. Mi u potpunosti podržavamo članstvo vaše zemlje u EU. Svjesni smo velikog napretka koji ste vi ostvarili“ – rekao je predsjednik Vlade Malte.\n“Ukazao sam na opredjeljenje Crne Gore da, nakon razočaravajuće odluke Evropskog savjeta da ne otvori pregovore sa S. Makedonijom i Albanijom, nastavi da sa istom posvećenošću završava obaveze iz evropske agende sa posebnim fokusom na vladavini prava, budući da, za nas, evropska perspektiva nema alternativu. Istakao sam razumijevanje za potrebu dovršetka procesa unutrašnje konsolidacije EU povezanu sa promišljanjima i o reformi postojećih metoda pregovaranja. Istovremeno, izrazio sam i očekivanje da taj proces paralelno odvija sa napretkom zemalja u skladu sa individualnim zaslugama”, rekao je crnogorski premijer.\nPremijer Muskat je odluku Evropskog savjeta nazvao pogrešnom.\n“Nijesmo uspjeli da dođemo do sporazuma, da damo jednu konkretnu evropsku perspektivu našim prijateljima u Sjevernoj Makedoniji i u Albaniji. To je bila pogrešna odluka… Ja se nadam da će Evropski savjet revidirati tu odluku koja je bila pogrešna istorijski gledano strateški gledano i politički gledano”, rekao je premijer Muskat.\n“Ovo je prvi put da naša kompanija u državnom vlasništvu ulazi na prostor druge države i to u jednoj oblasti koja je važna – to je energetika. Za nas je ovo jedna nova lekcija i jedan veliki znak povjerenja koje gajimo prema vašoj zemlji”, rekao je Muskat, dodajući da je presudno za odabir Crne Gore bilo što je naša zemlja dobra i bezbjedna investiciona destinacija.\n“Turizam, poljoprivreda, zdravstvo su samo neka od polja u kojima vidimo potencijale za snažnije povezivanje naših zemalja. … Malta je za nas primjer ekonomski uspješne male evropske zemlje koja je cjelovito iskoristila svoje potencijale”, rekao je Marković.


Francuska: Vlada ubedljivo prošla oba glasanja o nepoverenju\nTanjug 1. avgusta 2018. 08:24\nPARIZ – Francuska vlada ubedljivo je prebrodila dva pokušaja opozicije da joj izglasa nepoverenje zbog skandala u vezi s telohraniteljem predsednika Francuske Emanuela Makrona, čime je potvrđeno da Makron u parlamentu ima čvrstu većinu, javio je Rojters.\nPredlog konzervativne opozicione partije za izglasavanje nepoverenja vladi podržalo je juče 143 poslanika, premalo u odnosu na 289 glasova neophodnih za obaranje vlade, dok je predlog saveza levičarskih partija dobio samo 74 glasa.\nTime su zaokružene burne dve nedelje u francuskoj politici izazvane video snimkom na kojem se vidi kako Makronov telohranitelj prebija demonstrante, što je izazvalo do sada najozbiljniju kriza od dolaska Makrona na vlast.\nMakronova partija „Republika u pokretu“ ima većinu u donjem domu parlamenta i nijedan poslanik iz predsednikove partije nije danas glasao suprotno od svojih kolega iz stranke.\nBivši pomoćnik za bezbednost francuskog predsednika Emanuela Makrona, Aleksandar Benala, nedavno je izjavio da je napravio grešku intervencijom u policijskoj operaciji na protestu u maju, ali naglasio da ne misli da je time izdao predsednika.


Nikola Vranjković - Dom omladine\n28. i 29. decembra\nUlaznica košta 700 dinara na blagajni Doma omladine do 1. decembra. Od tada će koštati 900 dinara, a na dan koncerta 1.200 dinara.\nNikola Vranjković će održati tradicionalne prednovogodišnje koncerte u Beogradu 28. i 29. decembra u velikoj dvorani Doma omladine, u organizaciji promoterske kuće Long Play.\n“Vraćam se u veliku dvoranu DOB-a jer se u njoj najbolje osećamo moja publika i ja. Koncerti će biti sedeći, dvodelni, i trajaće preko tri sata. Ova dva koncerta bi trebalo da najave novi, dvostruki album koji će se pojaviti nadam se na proleće”, najavljuje Vranjković.\nKljučna autorska ličnost kultnog beogradskog Block Out-a, Vranjković je objavio samostalno debi “Za ovde ili za poneti” (2001), a nakon raspada matičnog benda, mini album “Bremeplov” (2014), kao i singlove “Fototapet” (2015) i sa Autogenim treningom “Moraćeš da naučiš da živiš sa tim” (2016).\n“Sviraćemo pesme koje sam pravio u Block Out-u, sa ‘Za ovde…’ i ‘Bremplova’, kao i nekoliko novih pesama sa predstojećeg albuma koje već sviramo uživo par godina unazad…Sve što može da stane u tri i po sata. A dva koncerta neće biti sto posto ista”, najavljuje Vranjković.\nUz Vranjkovića nastupiće i bubnjar Vladan Božilović, basista Ivan Mihailović, gitaristi Danilo Ikodinovski, Milan Vučković i Ivan Zoranović, koji svira i klavijature.\nLJUBAVNICI – Akadamija 28


Rusija obnavlja sirijske železnice - Sputnjik Srbija\n21:48 16 Jun 2019\nRusija obnavlja sirijske železnice\n11:06 13.08.2018 (osveženo 13:09 13.08.2018) Preuzmite kraći link\nSirija je pokazala interesovanje za kupovinu kompozicija od Rusije, pošto Rusiju smatra glavnim partnerom kada je u pitanju obnova saobraćajne infrastrukture, piše list „Izvestija“, pozivajući se na pres-službu kompanije „Sirijske železnice“ i ruske korporacije „Uralvagonzavod“.\n„U toku su razgovori o pomoći Rusije u obnovi železničkih puteva i kupovini vagona“, saopštio je direktor „Sirijskih železnica“ Nadžib el Fares. On je naglasio da je u ovom trenutku u Siriji realizovano već nekoliko projekata za obnovu saobraćajne infrastrukture.\n„Sada se, na primer, obnavlja deo između Bagdadske stanice Alepa i stanice Džibrin, realizuje se i niz projekata u provinciji Homs“, naveo je Fares.\nKako su saopštili korporaciji „Uralvagonzavod“, isporuke železničkih vagona iz Rusije bi mogle biti organizovane već 2019. godine.\nKrajem januara 2018. godine, zamenik ministra saobraćaja Rusije Sergej Aristov i rukovodilac Generalne direkcije železnica Sirije Nadžib el Fares razgovarali su o obnovi železnica u ovoj razorenoj republici. Osim izgradnje pruga, radi se o mogućnosti specijalizacija sirijskih studenata na ruskim fakultetima za železnice.


VULKANČIĆ TOP 30 NASLOVA NA POPUSTU OD 30% | Vulkan izdavaštvo\nVULKANČIĆ TOP 30 NASLOVA NA POPUSTU OD 30%\nU okviru Vulkanovog sajma knjiga imaćete priliku da obradujete vaše mališane dečjim knjigama po specijalnim sajamskim cenama. Kao i uvek, Vulkančić je tu da vam olakša izbor. Pogledajte TOP 30 dečjih naslova koji se nalaze na sajamskom popustu.\nTOP 30 naslova za decu biće dostupno po 30% nižoj ceni do 17. oktobra. Dok traje akcija, dostava na teritoriji Republike Srbije je besplatna.


FOTO / Predpremijera nove Chevrolet Corvette - Klix.ba\nSpremna generacija C7\n/Predpremijera nove Chevrolet Corvette\n28.12.2012. u 08:35\nPredpremijera nove Chevrolet Corvette\n4/4 Snažni 6,2-litarski V8 pokretaće novu Corvette\nŠpekulacije o novoj generaciji Chevrolet Corvette definitivno su dostigle vrhunac. Ovaj vrlo važan, ako ne i najvažniji, američki sportski automobil svoju sedmu generaciju zvanično će dobiti na predstojećem sajmu automobila u Detroitu, ali vec sada su dostupne informacije i fotografije koje su vrlo bliske zvaničnim.\nSamo nekoliko sedmica prije zvanične svjetske premijere u Detroitu pojavilu su računarski generisani renderi Corvette C7 koji su nastali zahvaljujući brojnim špijunskim fotografijama, te koji bi trebali u velikoj mjeri odgovarati automobilu koji će biti uskoro predstavljen.\nIako je Corvette C7 prema planovima iz 2007. godine trebala biti radiklano drugačija i sa centralno smještenim motorom, ekonomska kriza i bankrot GM-a su značajno promjenili taj plan. Tako C7 dolazi kao evolucijski nastavak na generaciju C6, ali iz Chevroleta tvrde da je tek koncepcija velikog V8 motora koji pogoni zadnje točkove ostala kao poveznica s prethodnim modelom. Odgovorno tvrde da su ovaj put napravili auto koji sa trona može skinuti Porsche.\nNapredna i vrlo lagana konstrukcija uz obilnu upotrebu aluminijuma i karbonskih vlakana učiniće novu Corvette drastično lakšom i upravljivijom nego prije, ali je pohvalno i to da su Chevrolet i njihov dobavljač poradili na samoj tehnologiji izrade panela od karbonskih valakana, pa je sam proces njihove proizvodnje sada 60 odsto jeftiniji nego prije.\nIako je zadržana koncepcija velikog i snažnog motora, novi 6,2-litarski V8 pršti od nove tehnologije zahvaljujući kojoj se može pohvaliti odličnim performansama ali i efikasnošću. Očekuje se da će ovaj motor u novj Corvette proizvoditi više od 450 KS, te da će zahvaljujući deaktivaciji cilindara u manje zahtjevnom režimu vožnje biti vrlo štedljiv i upotrebljiv u svakodnevnoj vožnji.\nOstali detalji i zvanične informacije o novoj Corvette mogu se očekivati tek nakon njene primjere u Detoritu, a prema prvim procjenama kada stigne na tržište biće za oko 9 odsto skuplja od modela kojeg nasljeđuje.


FIAT Tipo dostigao jubilarni broj od 500.000 primeraka - Press Office - Fiat Group Automobiles\nNakon manje od tri godine od početka proizvodnje, model Tipo Sport sa petoro vrata postao je 500.000 proiveden primerak automobila Tipo porodice.\nFIAT Tipo je vodeći u svom segmentu u Italiji, a nalazi se i među 10 najtraženijih u četiri evropske zemlje. Sa više od 70% primeraka koji se prodaju van Italije, on je drugi najrasprostranjeniji model brenda Fiat na svetu.\nOvaj značajan momenat potvrđuje usoešnost modela koji predvodi svoj segment u Italiji i nalazi se među 10 najtraženijih modela u četiri evropske zemlje. On je takođe i drugi najrasprostranjeniji model brenda Fiat na svetu, sa preko 70% primeraka prodatih van Italije.\nUkoliko se primerci prvobitnog modela koji je pokrenut 1988. godine saberu sa primercima koji su danas na tržištu, ukupan zbir proizvodnje dostiže broj od 2.100.000 primeraka. Tokom trajanja koje se proteže više od trideset i jednu godinu, ova cifra pruža konkretan dokaz o tome koliko kupci cene prirodnu sposobnost brenda Fiat da uvek pruži najviši nivo komfora i prostora po ceni bez premca u svom segmentu. A, kako nedavna reklama kaže "Nije potrebno mnogo da biste dobili puno".\nNovi modeli Tipo linije dolaze u tri karoserijske verzije (sa četvoro i petoro vrata i kao karavan), kao i sa četiri paketa opreme (Street, Mirror i novi S-Design i Sport), sposobni da zadovolje potrebe kupaca različitih životnih doba, ukusa i zahteva u pogledu mobilnosti.\nS-Design i Sport namenjeni su mladim i dinamičnim kupcima koji od svog automobila traže čvrst, a sportski karakter, što su odlike koje su dovedene do posebno visokog nivoa u paketu opreme Sport.\nMirror je osmišljen za kupce kojima je potreban prostor i modularnost i koji želi da sve vreme budu povezani, dok je Street idealan za mlade ljude koji žele da uživaju u atraktivnom stilu, prostranosti i komforu po kojoj je porodica Tipo opravdano čuvena. Drugim rečima, ovaj model predstavlja prepoznatljive odlike brenda Fiat: praktičnost, jednostavnost i karakter. Zbog toga svaki od 500.000 Tipo modela jeste poput odeće krojene po meri, u stanju da zadovolji potrebe i ukus svakog kupca.


Forumi posvećeni mediteranskom energetskom razvoju i solarnoj energiji u Barseloni | Energetski portal Srbije\nForumi posvećeni mediteranskom energetskom razvoju i solarnoj energiji u Barseloni\nU Barseloni u Španiji 26. novembra ove godine će se održati Mediteranski forum o energetskoj regulaciji (Mediterranean Forum on Energy Regulation). Na forumu će se razmotriti trenutno stanje između ulaganja i regulacije energije, a biće identifikovani glavni izazovi i rizici. Takođe će biti reči i o tome kako se ovi izazovi mogu rešiti na regionalnom i subregionalnom nivou.\nMediteranski forum o energetskoj regulaciji organizuje MEDREG, Udruženje mediteranskih energetskih regulatora koje je osnovano 2007. godine, a čine ga 24 regulatora iz preko 20 zemalja. Ovo udruženje promoviše transparentan, stabilan i usklađen regulatorni okvir u mediteranskom regionu, a ima za cilj da uspostavi mediteransku energetsku zajednicu.\nSutradan 27. novembra u Barseloni će biti održan i prvi mediteranski forum posvećen solarnoj energiji (Mediterranean Solar Forum) na kojem će se analizirati izazovi i mogućnosti solarne energije u mediteranskom regionu. U okviru foruma će biti predstavljeno 6 strateških projekata vezanih za solarnu energiju, a koje finansira Evropska unija. Takođe će se promovisati modeli prekograničnog javno-privatnog partnerstva i implementacija novih tehnologija u ovom sektoru.\nOvaj forum će biti organizovan u okviru Mediteranske nedelje ekonomskih lidera (Mediterranean Week of Economic Leaders) koja se održava osmi put, a ima za cilj promovisanje evropsko-mediteranske saradnje i integracija kao osnovnog faktora za ekonomski i društveni razvoj regiona.\nMediterranean Forum on Energy Regulation\nUdruženje mediteranskih energetskih regulatora


Drama u Siriji:Izraelci raketiraju, Turci osvajaju | MTELBA\nIzraelska vojska izvela je raketni napad na sirisjku teritoriju ali i upozorila snage predsednika Bašara al Asada da ne napadaju izraelsku teritoriju, niti njihove snage jer oni u Siriji napadaju snage iranske Revolucionarne garde a ne Sirijce, prenosi Rojters.\nPrethodno je portparol ruskog Nacionalnog centra za upravljanje odbranom saopštio da je sirijska protivvazdušna odbrana (PVO) odbila napad izraelskih borbenih aviona "f-16" na međunarodni aerodrom Duvali u jugoistočnom delu prestonice Damaska, pri čemu je oboreno sedam raketa, preneo je Tass.\nTurski predsednik Redžep Tajip Erdogan kazao je predsedniku SAD Donaldu Trampu u telefonskom razgovoru da je Turska spremna da preuzme obezbeđivanje Manbida u Siriji bez odlaganja, saopteno je iz kabineta predsednika Turske, prenosi Rojters.\nNavodi se da je Erdogan kazao da je "napad u kojem je četvoro pripadnika američkog (vojnog) osoblja ubijeno prošle nedelje u Mandibu bio čin provokacije sa ciljem uticanja na Trampovu prošlomesečnu odluku da povuče trupe SAD iz Sirije".\nRojters podseća da se Mandib nalazi pod kontrolom formacija povezanih sa kurdskim Jedinicama za zaštitu naroda (YPG) koje imaju podršku SAD i koje su se borile protiv ISIS-a ali i regularne sirijske vojske.


24sata.info - Poslodavci protiv Nacrta Zakona o PDV-u kojeg je predložila UIO BIH\nAutor M. B. 16. 07. 2019. • 14:13\nIz Udruženja poslodavaca Federacije Bosne i Hercegovine naglašavaju da je proklamovano usklađivanje sa Direktivama EU urađeno vrlo selektivno, u pripremi i u predloženim zakonskim rješenjima.\nPodsjećaju da Direktive EU propisuju da zainteresirana javnost mora biti uključena u sve faze izrade propisa, što podrazumijeva mogućnost podnošenja inicijative za donošenje izmjena i dopuna propisa, učešće u izradi radnog materijala, kao i učešće u konsultacijama i javnim raspravama.\n- U prijedlog Nacrta Zakona o PDV-u nije ugrađena nijedna od ključnih primjedbi UPFBiH, kao što su pomjeranje roka plaćanje PDV-a sa 10. na posljednji dan u mjesecu, plaćanje poreza po naplati fakture za male poreske obveznike te nemogućnost priznavanja odbitnog PDV-a za neplaćene fakture. Predloženi nacrt je samo 'autističan' pokušaj donošenja zakonskog rješenja koje samo na prvi pogled ima za cilj prikupiti što više sredstava po osnovu PDV-a - ističu iz UPFBiH.\n- Zbog svega navedenog, UPFBiH ne podržava donošenje Zakona o PDV-u u ovakvom tekstu i poziva zastupnike u Parlamentu FBiH i NSRS, kao i Parlamentu BiH, da ne podrže novi Zakon o PDV-u, u predloženom obliku. Poziva UIO da ozbiljno pristupi izradi teksta Zakona o PDV-u uzimajući u obzir dosadašnju praksu i iskustva primjene Zakona te kroz preciznije definisanje odredbi omogući da Zakon bude primjenljiv u praksi - zaključili su, saopćeno je iz Udruženja poslodavaca FBiH.


Srbija otvorila poglavlja u pregovorima sa EU | Moja Hercegovina\nPočetna / Srbija otvorila poglavlja u pregovorima sa EU\n14. Decembra 2015. 21:00\nKomesar Johanes Han ukazao je da će to biti signal stabilnog poslovnog ambijenta za strane investitore.\nPut će biti dug i težek, ali Evropa je sa vama, rekao je ministar spoljnih poslova Luksemburga Žan Aselborn, na konferenciji za novinare posle Međuvladine konferencije.\nPremijer Srbije Aleksandar Vučić istakao je da je ovo značajna vest ne samo za građane Srbije, koji treba da budu posebni na sebe i svoju zemlju, već i za ceo region.\nPremijer Vučić je posebnu zahvalnost iskazao nemačkoj kancelarki Angeli Merkel, koja je, kako je primetio, ispunila svoju reč onog časa kada je Srbija ispunila svoje obaveze.\nPre njihovih obraćanja održana je Druga međuvladina konferencija, na kojoj je Srbija otvorila prva poglavlja u pregovorima sa Evropskom unijom, počela je večeras oko 19 sati u zgradi Evropskog saveta u Briselu.\nMeđuvladinu konferenciju Srbija-EU otvaraju ministar spoljnih poslova Luksemburga, zemlje koja trenutno predsedava Unijom, Žan Aselborn, i premijer Aleksandar Vučić.\nPrema ocenama evropskih zvaničnika, međuvladina konferencija ne predstavlja samo tehničko otvaranje prvih poglavlja, već je reč o novoj fazi u procesu evropskih integracija Srbije, čije reforme, napredak u dijalogu sa Prištinom i doprinos boljim regionalnim odnosima su bili presudni za korak koji će danas biti načinjen.\nSledeća poglavlja koja bi Srbija mogla da otvori već u prvoj polovini sledeće godine su poglavlja 23 i 24, koja se tiču fundamentalnih prava.\nU međuvremenu je Srbija napravila značajan napredak, obavljen je skrining, a otvaranjem prvih poglavlja, 32 i 35, u proces pridruživanja uvodi se nova dinamika i započinje konkretno usklađvanje i zakonodavstva, ali i celokupnog srpskog društva sa normama i tekovinama EU.\nOznakeEU pregovori srbija


Portal Akos.ba organizovao iftar za poslovne saradnike i prijatelje - AKOS\nHome > Naše aktivnosti > Ostale aktivnosti > Portal Akos.ba organizovao iftar za poslovne saradnike i prijatelje\nPortal Akos.ba organizovao iftar za poslovne saradnike i prijatelje\nU ponedjeljak 20. juna u sarajevskom hotelu Europa redakcija portala Akos.ba organizovala je iftar za poslovne saradnike i prijatelje.\nPrisutnima se na početku programa obratila Velida Olovčić iz marketinga koja je govorila o radu, uspjehu i novim projektima na portalu. Ona je istakla da iza AKOS-a stoje brojni članovi i volonteri sa projektima na terenu od humanitarnih akcija do raznih edukacija, radionica, seminara i izleta. Sve ove aktivnosti imaju zajednički cilj a to je izgradnja boljeg društva za naredne generacije.\nPredsjednik Asocijacije za kulturu, obrazovanje i sport – AKOS Ensar Mulaosmanović je u svom obraćanju podsjetio na rad AKOS-a u proteklih 18 godina i istakao da je AKOS-ov portal najbolji medijski projekat Asocijacije.\nEsed Ivojević direktor AKOS-ove marketinške agencije Promedios predstavio je goste te pozvao gospodina Edhema Foču (Al Jazeera Balkans) da sa prisutnima podijeli svoje iskustvo saradnje sa portalom i AKOS-om u cjelini.\nZahvaljujemo se našim poslovnim saradnicima na odzivu i podršci radu portala.\nRedakcija već priprema nova druženja u cilju jačanja saradnje i međusobnog upoznavanja naših partnera i prijatelja.\nČlanovi AKOS-a na obilježavanju 5. godišnjice Al Jazeera Balkans\nPrvi put nakon rata: U Tuzlanskom kantonu više zaposlenih nego nezaposlenih osoba


Ministarstvo zaštite životne sredine za 2022. je planiralo 150 miliona dinara za subvencionisanje kupovine eko-vozila\nNa putevima u Srbiji ima gotovo 10.000 vozila na električni i hibridni pogon, što znači da je broj ovih vozila u poslednjih godinu dana i više nego dupliran.\nVeliko interesovanje građana prati i sve veća podrška države, tako da je Ministarstvo zaštite životne sredine za 2022. godinu planiralo 150 miliona dinara za subvencionisanje kupovine eko-vozila, a pojedinačne subvencije kreću se od 250 evra do 5.000 evra, pišu Novosti.\nProcedura za dobijanje subvencije je od ove godine pojednostavljena, a pravo mogu da ostvare građani, firme i druga pravna lica koja podnesu zahtev do 31. oktobra 2022. godine.\nSubvencioniše se samo kupovina novih vozila i nije moguće retroaktivno konkurisati.\n"Tesla" napravio rekordan profit, gotovo 50 odsto veći od očekivanog\nPotpuno drugačiji: Još malo pa (konačno) Sajam automobila u Beogradu\nPokrenula se i Srbija: Na električne automobile sve više misle kupci ali i prodavci\nStiže nemačka „tesla“: Prvi e-automobili iz evropske gigafabrike dobijaju vlasnike\n- Samo tokom 2021. godine, Ministarstvo je podržalo kupovinu više od 500 električnih i hibridnih vozila. To je odličan rezultat, a nastojaćemo da i u ovoj godini podržimo što više kupaca ove vrste vozila, jer ona znatno manje ili nimalo ne zagađuju životnu sredinu - kažu u Ministarstvu zaštite životne sredine.\nMasovnije korišćenje ekološki prihvatljivije vrste vozila, kažu u Ministarstvu, doprinosi i smanjenju aerozagađenja koje dolazi iz saobraćaja.\nNavodi se da, iako je udeo emisija PM10 i PM2.5 čestica u drumskom saobraćaju relativno mali, po emisijama azot oksida u 2020. godini drumski saobraćaj je bio drugi najveći zagađivač, sa doprinosom od 19 odsto.\nPodseća se da se subvencije dodeljuju po posebnoj Uredbi koju donosi Vlada Srbije svake godine, a u tom dokumentu, objavljenom na sajtu Ministarstva zaštite životne sredine, navedeni su svi detalji od značaja za zainteresovane za ovaj vid podrške.\nElektrični automobili privlače Srbe, ali bi troškove da dele sa državom, postoji i jedna začkoljica\neko-vozila električni automobili hibridni automobili subvencije subvencije za električne automobile


Dačić: Nećemo vojsku Kosova - Sputnjik Srbija\n17:20 19 April 2019\n12:05 08.11.2018 (osveženo 12:11 08.11.2018) Preuzmite kraći link\nMinistar spoljnih poslova Ivica Dačić izjavio je danas u Beogradu da je veoma važno da se mandat Kfora realizuje u skladu sa Rezolucijom 1244 SB UN i da ostane u nesmanjenom sastavu na Kosovu i Metohiji.\nDačić je podsetio da je Kfor bitan garant Briselskog sporazuma i da je važno da svojim aktivnostima bude statusno neutralan.\nNa otvaranju 6. NATO nedelje u Beogradu, šef diplomatije rekao je da se Srbija protivi transformaciji bezbednosnih snaga u vojsku Kosova, jer se, kako kaže, time krši Rezolucija 1244 i ugrožava se regionalna stabilnost.\n„Priština očigledno ne odustaje od toga, bez obzira na to što ih formalno tako ne definiše. Ponovo preduzimaju jednostrane poteze koji su potencijal za nestabilnost“, rekao je Dačić.\nSkot: NATO i Srbija imaju iste strateške ciljeve\nOn je naveo da su Srbiji važne garancije da kosovske snage ne mogu da ulaze na sever Kosova bez saglasnosti komandanta Kfora i da očekuje da Kfor deluje preventivno u cilju sprečavanja akcija na severu, jer za to, kako kaže, ima mandat.\n„Očekujemo da se jasno osudi nepoštovanje dogovora i da se kaže koja strana krši dogovor, a ne da se obe strane pozivaju na uzdržanost“, rekao je Dačić.\nDačić je dodao da odnos Srbije i NATO-a opterećuju događaji iz prošlosti i da je većini građana prva asocijacija bombardovanje 1999. godine, navodeći da je važno što je generalni sekretar Jens Stoltenberg izrazio žaljenje zbog civilnih žrtava bombardovanja.\nKada je reč o tome šta NATO može da učini da bi se odnos sa našom zemljom poboljšao, Dačić je naveo da bi to bilo protivljenje transformaciji kosovskih bezbednosnih snaga, pomoć u očuvanju kulturnog nasleđa na KiM, kao i u izgradnji infrastrukturnih objekata koji su porušeni u bombardovanju.\n„Naš zadatak u Ministarstvu spoljnih poslova je da javnom mnjenju objasnimo suštinu saradnje sa Alijansom“, rekao je Dačić.\nMinistar je istakao da je Srbija opredeljena za dalji razvoj saradnje sa NATO-om i da to uspešno čini od pristupanja Partnerstvu za mir, navodeći da se politika vojne neutralnosti Srbije ne dovodi u pitanje.\nS druge strane, rekao je on, Srbija uvažava opredeljenje suseda za članstvo u NATO-u.\n„U tom smislu očekujemo razumevanje za našu saradnju sa zemljama koje nisu članice NATO-a, jer ona nije na štetu naših odnosa sa državama-članicama Alijanse“, rekao je Dačić.\nVojska Kosova, NATO, Dačić, Srbija


AMSS: Oprez zbog mokrih kolovoza – Okvir\nSaobraćaj je jutros umeren i odvija se bez većih gužvi i zastoja na putevima prvog i drugog reda, dok se u toku dana mogu očekivati kraća zadržavanja u zonama radova, saopštio je Auto moto savez Srbije (AMSS).\nNa putevima u Srbiji kolovozi će danas biti mokri a vidljivost smanjena, pa se vozačima preporučuje oprezna vožnja jer je rizik od kvarova na vozili u saobraćajnih nesreća dvostruko veći, upozorio je AMSS.\nNa planinama će biti snega, a u nižim predelima padaće kiša, pa je povećan i rizik od odrona na putevima u klisurama i u planinskim predelima, dodaje se u saopštenju.\nZbog snega na snazi je zabrana za kamione s prikolicom i šlepere na deonicama Jošanička Banja Kopaonik, Kraljevo Brezna Goč i Kopaonik Rudnica.\nKamioni na izlaz iz zemlje čekaju na Kelebiji sat vremena, na Šidu sat i po, a na Batrovcima oko dva sata, dok na ostalim graničnim prelazima nema zadržavanja ni na teretnim ni na putničkim terminalima.\nVučić danas na video Samitu Kina sa CIEZ\nMinistarstvo poziva građane da provere da li su upisani u birački spisak\nOd 1. juna u APR se upisuje i pol privrednika


Republika Srpska zaostaje za FBiH: Očekuje nas rast broja zaposlenih i punjenje penzionog fonda, ali ne i veće penzije\nNaslovnica Krajina Banja Luka Republika Srpska zaostaje za FBiH: Očekuje nas rast broja zaposlenih i punjenje...\nSarajevo, Banja Luka – Porezna uprava FBiH u 2015. godini zabilježila je do sada najveći ostvareni rezultat u naplati javnih prihoda. Naplaćeno je 4,1 milijardi KM, što je za 306.804.155 KM (8,08 posto) više u odnosu na 2014. godinu.\nPovećanje je ostvareno u decembru prošle godine kada je prikupljeno 407.458.840 KM javnih prihoda, odnosno, 17.120.754 KM ili 4,65 posto u odnosu na isti period 2014. godine.\n“Mislim da Federacija ide nekim dobrim tokom jer je usvojila ekonomsku reformsku agendu, implementirala Zakon o radu koji je već počeo davati rezultate i vrlo je agresivna implementacija i drugih reformi. U odnosu na Republiku Srpsku ona bilježi skoro duple stope ekonomskog rasta, ima rast industrijske proizvodnje, ima rast izvoza i ima rast zaposlenosti. Prema tome, mislim da je Federacija na pravom putu samo je pitanje koliko će Vlada FBih izdržati pritiske sindikata i opozicije da ostane na ovom kursu i da nastavi sa implementacijom reformi koje se očigledno isplate”, kazao je za Source.ba ekonomski analitičar Zlatko Hurtić.\nPrema podacima entitetskih zavoda za statistiku, u trećem tromjesečju prošle godine bruto domaći proizvod u RS-u je imao pozitivnu stopu realnog rasta od 1,4 posto, a u Federaciji od 3,3 posto u odnosu na isti period 2014. godine. Dalje, za devet mjeseci tekuće godine u FBiH je zabilježeno povećanje izvoza za skoro šest posto, dok je u isto vrijeme u RS-u smanjen izvoz za 20,8 posto. Broj zaposlenih u FBiH u 11 mjeseci prošle godine povećan je za 9.800, dok je u RS-u taj broj ostao skoro na istoj razini kao 2014.\nPozitivan rezultat u naplati javnih prihoda ostvaren je upravo zahvaljujući porastu broja zaposlenih jer rast zaposlenosti direktno utiče na rast prihoda po osnovu poreza.\n“Ti prihodi su prihodi na raznim nivoima, dio ide i u prihod Federacije. Činjenica je da imamo vanbudžetske postfondove koji u ovoj godini najavljuju velike investicije jer su svi oni problemi vezani za kredite koje su trebali biti korišteni ranije sada slobodni, tako da zaista možemo očekivati, ukoliko se ne dese neke negativne okolnosti, da Federacija u ovoj godini zabilježi još veće stope ekonomskog rasta, a samim tim i veće javne prihode. Imamo situaciju da se reforme ipak implementiraju, imamo situaciju da je kod investitora došlo do neke vrste ohrabrenja, da idu investicije i da se zapošljava”, smatra Hurtić.\nUkupni dug Federacije BiH sredinom prošle godine iznosio je 5,8 milijardi KM, to znači da svaki stanovnik duguje 1.900 KM, ukoliko mjerimo “po glavi stanovnika”. No, porast javnih prihoda bi trebao doprinijeti uravnoteženju budžeta i smanjenju zaduženosti.\n“Porast prihoda bi trebao doprinijeti i kroz potrošnju. Porast potrošnje, kako privatne tako i javne, imat će pozitivan uticaj na ekonomski rast. Sam ekonomski rast u principu vodi rastu javnih prihoda i u velikom dijelu odraz je rasta investicija. Kroz rast investicija na različitim nivoima direktan efekat koji bi se mogao desiti jeste rast zaposlenosti i to jeste ono što je najveća korist za građane jer mnogima od njih nezaposlenost je glavni problem”, ističe naš sagovornik.\nTo je dobra vijest za vanbudžetske fondove i penzionere ukoliko zbog rasta zaposlenosti dođe do punjenja penzionog fonda. Nažalost, malo je vjerovatno da će penzije rasti, ali barem neće kasniti. Prema podacima Porezne uprave FBiH, doprinosi za penzijsko i invalidsko osiguranje u 2015. godini naplaćeni su u iznosu od 1.570.050.367 KM, što je za 3,39% ili 51.510.094 KM više u odnosu na 2014. godinu.


Rekonstruiše se gradski stadion u Kuršumliji - Top Novosti\nNaslovna Kuršumlija Rekonstruiše se gradski stadion u Kuršumliji\nRekonstruiše se gradski stadion u Kuršumliji\nNa adresu Sportskog Centra u Кuršumliji stigao vredan poklon od strane Fudbalskog Saveza Srbije. Radi se o 1000 stolica u vrednosti od 10.000 evra, tako da će Gradski Stadion dobiti nove rekonstruisane tribine , rađene po projektu koje će biti bezbedne za gledaoce.\nOvom prilikom želimo da se zahvalimo predsedniku opštine gospodinu Radoljubu Vidiću, za veliku pomoć i podršku za stvarenje novih i boljih uslova u sportu, kako bi mladi postizali što bolje rezultate.\nTakođe, u ime fudbalskih klubova želim da se zahvalim predsedniku Fudbalskog Saveza Srbije gospodinu Slaviši Кokezi, koji je izašao u susret našim zahtevima, shvatio situaciju u kojoj se nalazimo.\nPredočili smo mu da se na Gradskom Stadionu takmiči 6 ekipa, od kojih su 3 ekipe seniori i 3 ekipe mlađe kategorije ( muški i ženski), a takođe se na našem stadionu takmiči i ekipa sa Кosova.\nObzirom da u Кuršumlijskim klubovima trenira veliki broj dece, nadamo se da će uskoro u Кuršumliji biti izgrađen još jedan fudbalski teren, navodi se u saopštenju Sportskog centra.


Tabaković: Sezonski pad dinara - PKS-RPK Novi Sad\nGuvernerka NBS Jorgovanka Tabaković poručila je da klizanje dinara na nivo viši od 123 dinara za jedan evro nije zabrinjavajuće te da domaća valuta slabi usled sezonskih uticaja.\n– U januaru 2015. je takođe za jedan evro bilo potrebno odvojiti oko 123 dinara. Trenutno su pojačane potrebe za plaćanjem i uvozom energenata – rekla je Jorgovanka Tabaković nakon što je s dekanom Ekonomskog fakulteta Branislavom Boričićem potpisala Memorandum o poslovnoj saradnji tih dveju institucija.\nOna je navela da je od početka godine do danas dinar oslabio 1,1 odsto i da je u cilju sprečavanja prekomernog kolebanja kursa NBS intervenisala prodajom 130 miliona evra. Na konstataciju novinara da je za jedan evro u januaru prošle godine bilo potrebno oko 123 dinara, a da je potom dinar bio najjači u oktobru 2015, Jorgovanka Tabaković je kazala da zbog uticaja spoljnih okolnosti, i zato što je neizvesno kakvu monetarnu politiku će voditi velike centralne banke, ne može sada da oceni da li će dinar i ove godine u oktobru biti najjači u odnosu na evro. Guvernerka NBS je istakla da održavanje stabilnosti kursa pomoću deviznih rezervi nije trošak, i podvukla da je prošle godine neto efekat intervencija iz deviznih rezervi bio pozitivan i da su uvećane pola milijarde evra.\nOna je kazala da će dalji smer monetarne politike NBS-a odrediti okolnosti, i poručila da neće biti zbunjujućih poteza niti signala.\nGuvernerka je navela da za Srbiju značajna mera koju primenjuje ECB, a to je usmeravanje viška novca u realnu ekonomiju. Ona je podsetila na to da ECB sankcioniše višak likvidnosti onima koji drže novac na računima kroz negativnu kamatu da taj višak ne bi završio „parkiran” kod ECB, već u realnom sektoru i ekonomiji.\nBanke tek sada polako prihvataju realnosti da bi digitalne kriptovalute mogle biti budućnost novca, što je nekima jasno već…


Na beogradskim pijacama cene povrća za pravljenje zimnice više su nego prošle godine, pa će domaćice koje se odluče da same prave ajvar morati da izdvoje i do 3.000 dinara za desetak tegli.\n"Od 15. septembra može se očekivati veća ponuda paprike, pa će i cena opasti, kao što je bio slučaj i sa paradajzom pre oko dve nedelje", rekla je Tanjugu zakupac tezge na pijaci "Zeleni venac" Ivanka Pejić.\nOna je kazala da povrća ima u izobilju, ali da ga potrošači sve manje kupuju u velikim količinama, kao i da domaćice sve ređe same prave zimnicu, već je kupuju u prodavnicama.\nDomaćice koje planiraju da ove godine ostavljaju kisele krastavčiće za kilogram kornišona treba da izdvoje oko 100 dinara, za feferone od 80 do 150 dinara, dok im za kilogram plavog patlidžana treba od 50 do 70 dinara.\nKilogram paprike "šilje" može se naći i za 35 dinara na "Zelenjaku", dok je cena babure od 40 do 70 dinara.\nNa pijacama se može naći i nov pasulj, pa tako "gradištanac" košta 180 dinara, "tetovac" i "trešnjar" koštaju 200 dinara, dok je cena mlade boranije od 100 do 150 dinara, a graška oko 100 dinara.\nU "Maksi" diskontima tegla ajvara "Moć prirode" košta 415 dinara, "Bakina tajna" 315 dinara, a najjeftiniji je "Podravka" ajvar čija je cena 208 dinara.\nKilogram i po kornišona "Premia" košta 240 dinara, tegla crvene, pečene paprike košta od 140 do 200 dinara, a cena ljutenice kreće se oko 300 dinara.\nŠarena sala u "Maksi"-ju može se pazariti za 120 dinara, a tegla cvekle za 90 dinara.\nPenzionerka Milka Kovačević rekla je Tanjugu da su cene na pijacama "paprene" i da će ipak sama napraviti zimnicu, ali manju količinu nego prošle godine.\nDomaćica Jasmina Todorović preskočiće ove godine pravljenje ajvara, jer kako kaže, zbog cene paprike i ulja više joj se isplati da kupi gotov, dok je kuvani paradajz već spremila.


Džej-Ej-Bi kupuje Paneru za više od sedam milijardi dolara | Novinska agencija Beta\nEKONOMIJA | 05.04.2017 16:00 > 05.04 16:02\nDžej-Ej-Bi kupuje Paneru za više od sedam milijardi dolara\nEvropska kompanija "Džej-Ej-Bi" (JAB) ugovorila je danas kupovinu američke firme "Panera bred" (Panera Bread) za više od sedam milijardi dolara.\nJAB je poznata po sve većem broju brendova koje poseduje ili u kojima ima značajan udeo, a medju njima su "Pits kofi en ti" (Peet's Coffee & Tea), "Karibu kofi" (Caribou Coffee), "Stamtaun kofi" (Stumptown Coffee) i "Krispi krim donats" (Krispy Kreme Doughnuts).\nGlasine o kupovini "Panere" kruže danima, a jedna od navodno zainteresovanih kompanija je i "Starbaks" (Starbucks).\nDanas je otkriveno da iza lanca prodaje sendviča i supa iz američkog grada Sent Luisa zapravo stoji JAB, investicioni fond sa sedištem u Luksemburgu koji je neprimetno postao konkurencija "Starbaksu".\nOsnivač i direktor "Panere" Ron Šaič (Shaich) rekao je da je uspeh kompanije "nusproizvod posvećenosti dugoročnom odlučivanju i poslovanju u interesu akcionara".\n"Verujemo da je dogovor sa JAB-om najbolji način da nastavimo da poslujemo s ovim pristupom. Srećni smo što se pridružujemo JAB-u, privatnom investitoru koji ima podjednako dugoročnu perspektivu i koji je duboko posvećen našem strateškom planu", rekao je Šaič.\nŠaič je početkom 80-ih otvorio prodavnicu kolača u Bostonu dok danas poseduje više od 2.000 pekara-kafića s godišnjim prihodom od pet milijardi dolara od prodaje.\nJAB će platiti 315 dolara po akciji "Panere", što je uvećanje od 14,5 odsto u odnosu na jučerašnju cenu akcije od 274 dolara.\nTransakciju koja uključuje i oko 340 miliona duga, treba tek da odobre akcionari "Panere". Očekuje se da transakcija bude završena do trećeg tromesečja.\nAkcije "Panere" skočile su za više od 12 odsto pre današnjeg otvaranja berze.


Gospodin Izetbegović je u uvodu tribine govorio o aktuelnim reformama u Bosni i Hercegovini, njenom evropskom putu, te o ekonomskim pitanjima i razvoju. Bilo je govora o procesu ustavnih reformi, prudskom procesu, i drugim aktuelnim političkim pitanjima.\nPosebnu pažnji je izazvalo izlaganje o aktuelnim ekonomskim pitanjima, mjerama za ublažavanje ekonomske krize i razvoju Bosne i Hercegovine. Naglasio je potrebu štednje u javnoj potrošnji i otvaranju javnih radova i novih radnih mjesta. Naglasio je da političari moraju smanjiti plate prvo sebi da bi imali pravo govoriti narodu. Nakon uvodnog izlaganja uslijedio je veliki broj aktuelnih pitanja.\nVećina pitanja se odnosila na rješavanje gorućih životnih pitanja povratnika, kao što su statusna prava, zapošljavanje, zdravstvo, obrazovanje, ekonomska podrška povratku i druga pitanja.


Fogo: NATO poštuje vojnu neutralnost Srbije - European Western Balkans\nAutor EWB 23. 08. 2018. 27. 08. 2018.\nBEOGRAD – Odnosi Beograda i Moskve neće uticati na partnerstvo sa NATO-om, a KFOR je potpuno spreman za sve scenarije koji mogu da proizađu iz dijaloga Beograda i Prištine, kazao je komandant združenih snaga NATO-a u Napulju admiral Džejms Fogo.\nOn je u intervjuu za dnevni list Kurir na pitanje da li su Srbija i Republika Srpska pretnja za Alijansu zbog ruskog uticaja rekao da su države članice NATO na Zapadnom Balkanu, one koje to žele da postanu, kao i članice Parnerstva za mir „demokratske zemlje u kojima ljudi slobodno odlučuju s kim će da budu saveznici“.\n„Srbija saražuje sa SAD, sa NATO, članica je Partnerstva za mir i istovremeno održava dobre odnose sa Rusijom. To je izbor Srbije… Bilo bi dobro da Rusija sama pusti demokratske zemlje da same odluče da hoće li u NATO ili EU“, rekao je Fogo, dodvaši da NATO poštuje vojnu neutralnost Srbije i njenu slobodu da bira svoje partnere.\nFogo je rekao i da je NATO spreman na sve scenarije o „promeni granica“ u regionu o kojima se spekuliše u medijima i ocenio da bi poseta predsednika Srbije Aleksandra Vučića Kosovu bila „veoma korisna“ za smirivanje tenzija.\nPo njegovim rečima, izveštaji NATO-a i Ekološkog programa Ujedinjenih nacija su pokazali da su uticaji osiromašenog uranijuma koji je bio korišćen tokom intervencije 1999. godine zanemarljivi i da nemaju efekte na vodu ili lanac ishrane.\nMateja Agatonović 21. 12. 2018.


26 godina Omladinskog centra „Vermont“\nHome Novosti Gradske novosti 26 godina Omladinskog centra „Vermont“\nOmladinski centar „Vermont“ iz Brčkog obilježio je 26. godinu postojanja.\n26 godina ovaj centar motiviše omladinu grada, čuva, brine o njihovim interesima, širi vidike i uvećava kapacitet.\n„Iako ponekad kroz mukotrpan rad, kroz prizmu ozloglašenosti nevladinog sektora, uspjeli smo da se dokazažemo kao organizacija kojoj je zaista stalo do omladine Brčkog, do unapređenja životnog prostora, usmjeravanje slobodnog vremena na nešto konkretno i korisno za omladinu, te na koncu i sam grad. Zasebno ili udruženo sa lokalnim, regionalnim i međunarodnim organizacijama, Vermont djeluje podjednako dobro“, kaže ekipa ovih mladih ljudi.\nOva nezaustavljiva organizacija trenutno zapošljava 19 ljudi i angažuje više od 200 volontera.\n„Djelujemo u skladu sa idejom iskorištavanja međusobnih kapaciteta u istoj misiji, a ta je afirmacija mladih i njihovo angažovanje u društvu, zaštita i promocija ljudskih prava te konstruktivna raspodjela slobodnog vremena mladih“, kažu u OC „Vermont“.\nIako su im primarni fokus, ne ograničavaju se na pomoć samo mladima, nego i svim ljudima koji su zainteresovani da budu dio velike ideje zajedništva i izgradnje zdrave sredine.\nDa je Vermont vrijedan hvale, pokazuju i brojne aktivnosti koje su realizovane u sklopu hiljada projekata u proteklih 26 godina postojanja, i uz podršku brojnih donatora, počevši od lokalne vlasti do međunarodnih organizacija.\nSrećan rođendan ekipo.


Prvi Donatorski skup u okviru akcije e-dukacij@\nPrvi Donatorski skup u okviru akcije e-dukacij@ – Personal magazin\nPrvi Donatorski skup u okviru akcije [email protected]\nTelekom Srbija je 27. marta, organizovao prvi Donatorski skup u okviru akcije [email protected], na kome je sakupljeno 1015 računara za osnovne i srednje škole širom Srbije. Na Skupu, kome su…\nTelekom Srbija je 27. marta, organizovao prvi Donatorski skup u okviru akcije [email protected], na kome je sakupljeno 1015 računara za osnovne i srednje škole širom Srbije. Na Skupu, kome su prisustvovali predstavnici kompanija koje su se uključile u akciju i brojne ličnosti iz javnog i kulturnog života, prisutnima su se obratili gospodin Branko Radujko, generalni direktor Telekoma Srbija, gospodin Žarko Obradović, ministar prosvete i gospođa Jasna Matić, ministarka telekomunikacija.\nCilj donatorskog skupa je prikupljanje računarske opreme za otvaranje internet učionica u školama u Srbiji, koje će pored besplatnog interneta Telekoma Srbija, biti i adekvatno opremljene.\nGospodin Branko Radujko, generalni direktor Telekoma Srbija, pozdravio je prisutne rečima: „U vremenu duboke ekonomske krize koja je zahvatila ceo svet, nema isplativijeg ulaganja od ulaganja u znanje i infrastrukturu. Verujući da uvek postoje stvari koje možemo i sami da učinimo za sebe i da kriza ne mora baš da zaustavi razvoj koji je u Srbiji pokrenut, inicirali smo akciju „[email protected]“ koja ima višestruki značaj: ona predstavlja ulaganje u znanje, značajno podstiče razvoj interneta u Srbije i, što je najvažnije, ona snažno doprinosi modernizaciji Srbije“.\nAkcija „[email protected]“, koju su u decembru 2008. godine pokrenuli Telekom Srbija i Ministarstvo prosvete Vlade Republike Srbije, uz podršku Ministarstva za telekomunikacije i informaciono društvo i uz posebno pokroviteljstvo predsednika Republike Srbije Borisa Tadića, ima za cilj da osavremeni obrazovni proces. Podsećamo da je od početka akcije, Telekom Srbija uveo internet u 970 škola i do sada donirao ukupno 100 računara širom Srbije. Školama u Srbiji za popunjavanje informatičkih kabineta računarima, nedostaje još oko 24.000 računara.\nSvi zainteresovani da se priključe akciji, dodatne informacije mogu dobiti na stranici „[email protected]“.\nPrvi Donatorski skup u okviru akcije [email protected] was last modified: April 1st, 2009 by Redakcija\nPredavanje: WWW, E-Mail, BitTorrent, Internet


Jedan od prioriteta Grada u 2020. godini je veća bezbednost u saobraćaju\nPočetak/Društvo/Jedan od prioriteta Grada u 2020. godini je veća bezbednost u saobraćaju\nPetar Veljkovic 24. februara 2020.\nGrad Niš u 2020. godini posvetiće još veću pažnju bezbednosti u saobraćaju. Gradski većnik Igor Vojinović istakao je da su neke od najbitnijih stvari detektor psihoaktivnih supstanci, koji će koristiti saobraćajna policija prilikom provere vozača, kao i nova vozila Hitne pomoći.\n„Saobraćajna policija je kontrolisala isključivo vožnju u alkoholisanom stanju. Sada smo nabavili detektor psihoaktivnih supstanci koji će biti u funkciji vrlo brzo i koji će pružiti jedan dodatni kvalitet i koji će skrenuti pažnju svim učesnicima u saobraćaju da policija sada, pored kontrole alkohola, može da vrši i kontrolu vožnje pod dejstvom psihoaktivnih supstanci“, rekao je Vojinović.\nOn je dodao da je u 2020. godini opredeljeno i 4 miliona dinara za nabavku vozila za potrebe Hitne medicinske pomoći.\n„Kao što možda znate, postupanje hitnih službi u trenutku nastanka saobraćajnih nesreća je jedan od stubova bezbednosti u saobraćaju“, izjavio je Vojinović.\nU cilju veće bezbednosti dece u saobraćaju, Grad će i ove godine nabaviti i pokloniti auto sedišta.\n„Ove godine je sprovedena nabavka i nabavljeno je oko 720 sedišta. Vrlo brzo će biti ponovo raspisan javni poziv, na kome će biti naši sugrađani čija su deca rođena 2019. godine. Takođe programom za 2020. predviđeno je 3 miliona za nabavku auto sedišta, koja će biti podeljena naredne godine, a odnosiće se na decu koja su rođena ove godine. Ovo je jedna od aktivnosti koja je jako značajna i gde se zaista, na najdirektniji mogući način podiže svest, a i povećava bezbednost naših najmlađih sugrađana“, kazao je Vojinović.\nOn je dodao da će kamere na raskrsnici kod Ureda uskoro početi da rade i najavio je da će biti nabavljeni brojači vremena koji će biti postavljeni na svim većim raskrsnicama u gradu.\nbezbednost u saobraćaju Igor Vojinović\nVeća ulaganja za veću bezbednost u saobraćaju\nMobilna aplikacija „Pons fondacija“ pomaže osobama sa invaliditetom\nSaobraćajna policija dobija uređaj za detekciju psihoaktivnih supstanci u organizmu\nOno o čemu deca maštaju pretače u realnost


Baštenska garnitura Linna: Baštenske garniture: SveZaKucu.rs Prodaja, Cena, Beograd, Srbija\nBaštenska garnitura Linna\nŠifra Proizvoda: 33508\nKarakteristike proizvoda: Baštenska garnitura Linna\nDimenzije: širina: 57 cm, dužina: 60 cm, visina: 86 cm\nMaterijal: galvanizovani čelik, petan\nDimenzije: visina: širina: 60 cm, dužina: 60 cm, visina: 72 cm\nMaterijal: aluminijum, veštačko drvo, petan\nIsporučuje se bez dodataka koji se mogu videti na slici.\nOpis proizvoda: Baštenska garnitura Linna\nGarnitura modernog dizajna, napravljena od čelika i petana. Čine je sto sa pločom od veštačkog drveta i dve stolice koje se mogu slagati jedna na drugu. Idealna za dvorište, terasu, kafić...\nSto iz ovog seta deo je serije baštenskog nameštaja Jutlandia Artwood, koji ne zahteva održavanje i otporan je na vremenske uslove, tako da se može držati na otvorenom tokom cele godine. Nameštaj je izrađen od veštačkog drveta - sintetičkog materijala sa UV-zaštitom. Veštačko drvo je čvrsto, a izgleda prirodno i zato je ovaj nameštaj idealna kombinacija dobrog dizajna, funkcionalnosti i trajnosti.\nIzdiktirajte operateru šifru proizvoda - šifra ovog proizvoda je: 33508\nSifra 33508, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 33508, 2, Pavle Milosevic, Obalska 18, 11000, Beograd, 063123123, pavmi@szk.com


Delegacija prestonice u zvaničnoj poseti Moskvi: Glavna tema - nove investicije ruskih kompanija u Beograd\n10:11 >> 10:13\nU okviru posete prestonici Rusije, delegacija će obići i moskovski metro odnosno stanice Lužniki i Baltijskaja, kao i depo moskovskog metroa\nDelegacija grada Beograda, predvođena zamenikom gradonačelnika Goranom Vesićem, boraviće danas i sutra u zvaničnoj poseti Moskvi.\nTokom posete ruskoj prestonici Vesić će se, zajedno sa ministrom za inovacije i tehnološki razvoj Nenadom Popovićem sastati sa Olegom Rjazancevim, zamenikom ministra industrije i trgovine Ruske federacije.\nSa Rjazancevim će, naveo je Vesić za Tanjug, biti reči o postojećim investicijama ruskih kompanija u Beograd i potencijalnim novim projektima, sa posebnim naglaskom na projekat BG voza.\nNa tom sastanku, kaže Vesić, razgovaraće se o projektovanju novog parka u Beogradu koji će Rukavišnjikov raditi sa mladim srpskim i ruskim vajarima i arhitektama.\nU okviru posete prestonici Rusije, delegacija Beograda obići će moskovski metro odnosno stanice Lužniki i Baltijskaja, kao i depo moskovskog metroa.\n– Posetićemo Centar za upravljanje moskovskim metroom i gradskom železnicom. Posebno se radujem obilasku Inovativnog centra Skolkovo. Sastaćemo se sa predstavnicima kompanije ”Sinara” koja je zainteresovana za investiranje u Beograd – istakao je Vesić.\nJoš jedno delo ruskog vajara krasiće Beograd: Rukavišnjikov će raditi park kod Marine Dorćol (FOTO)\nOsim zamenika gradonačelnika, u delegaciji Beograda su pomoćnik gradonačelnika Andreja Mladenović, zamenica predsednika Skupštine grada Andrea Radulović, direktor JKP “Beogradski metro i voz” Stanko Kantar, gradski sekretar za javni prevoz Jovica Vasiljević, direktor Muzeja grada Beograda Jelena Medaković, savetnik zamenika gradonačelnika Aleksandar Kemiveš i savetnica zamenice predsednika Skupštine Beograda Kristina Lukić.\nBG voz Delegacija Beograda Ministar za inovacije i tehnološki razvoj Moskva Zamenik gradonačelnika Goran Vesić\nObeležava se 140 godina od osveštenja Sabornog hrama! Patrijarh Porfirije svečano dočekan u Tuzli!


Intertravel - Magazin - Turkish Airlines\nTurkish Airlines (IATA: TK) je započeo put 1933. godine sa samo pet aviona.\nTokom godina je flota narasla na 200 vazduhoplova i tako danas ima najmlađu flotu u Evropi, a novi avioni tek treba da pristignu kako bi dodatno smanjili starost flote i time unapredili kvalitet usluga.\nSkytrax, veb sajt koji prikuplja ocene korisnika, dodelio je kompaniji Turkish Airlines više nagrada tokom proteklih godina, a od 2009. do 2011. godine je visoko rangirao Turkish Airlines kao najbolju aviokompaniju u Evropi i u Južnoj Evropi. Turkish Airlines je stoga rangiran kao aviokompanija sa četiri zvezdice, što ovu aviokompaniju svrstava u red ekskluzivnih.\nOd aprila 2008. godine, ova avio kompanija je članica najveće grupacije avio prevoznika (Star Alliance) te je tako stekla dodatne pogodnosti za putnike koji lete turskom zvezdom u usponu.\nTurkish Airlines pokriva 96 zemlje, 182 destinacije i 219 aerodroma. U domaćem saobraćaju pokriva 40 gradova i 44 aerodroma. Tokom 2012. godine je prevezeno više od 39 miliona putnika u 202 aviona.\nTagovi: Turkish Airlines airline-TK Istanbul Turska aerodrom


Dodik: Dan pobjede važan za Srpsku; Naš narod predvodio antifašističku borbu - FILTER\nSrpski član Predsjedništva BiH Milorad Dodik rekao je da je obilježavanje 9. maja, Dana pobjede nad fašizmom važno za Republiku Srpsku, jer je srpski narod predvodio antifašističku borbu na prostoru bivše Jugoslavije.\nDodik je čestitao današnji praznik i rekao da je ovo rođendan za sve one koji su nasljednici i potomci srpskog naroda, koji je većinski motivisan da uđe u antifašistiku borbu protiv Nijemaca, Italijana na ovim prostorima, te Nezavisne države Hrvatske, koja je kako kaže bila produkt fašističkog i neonacističkog prisustva na prostoru bivše Jugoslavije.\nKaže da su Jasenovac, Jadovno, Pag, Prebilovci, simboli stradanja srpskog naroda u Drugom svjetskom ratu, što ne smije biti zaboravljeno.\nPrethodna U Crnoj Gori zbog isteklog roka trajanja biće uništeno skoro 80.000 doza vakcina\nSledeća Srpski narod ustao protiv zla onda kada se za to plaćala najskuplja cijena: Dan pobjede nad fašizmom obilježen širom RS


Podržati završetak Andrićgrada - Istinomjer\nPodržati završetak Andrićgrada\n„Dodatno podržati Emira Kusturicu i njegove napore da završimo sve što je potrebno u Andrić gradu.“\nU toku dvije godine mandata Vlade RS poduzete su aktivnosti koje su dovele do rezultata suprotnih obećanom.\nOdbornici Skupštine opštine Višegrad usvojili su 20. oktobra 2020. godine Odluku o ustupanju i prenosu udjela članova u Privrednom društvu „Andrićgrad“, čijom implemetacijom će Vlada Republike Srpske biti upisana kao većinski vlasnik.\nPomoćnik ministra trgovine i turizma Republike Srpske Dalibor Panić, koji je prisustvovao toj sjednici, kako su prenjeli mediji, rekao je da će Vlada RS biti upisana u strukturu vlasništva Andrićgrada sa 63,68 odsto, opština Višegrad sa 14,50 odsto, a preduzeće „Lotika“ i Emir Kusturica sa 21,82 odsto.\nNekoliko dana ranije Vlada RS dala je saglasnost na Prijedlog Ugovora o ustupanju i prenosu udjela u privrednom društvu „Andrićgrad“ Višegrad.\n„Prema ugovoru Vlada Srpske biće upisana u strukturu vlasništva privrednog društva „Andrićgrad“ sa 63,68 odsto, opština Višegrad sa 14,50 odsto, a preduzeće „Lotika“ i Emir Kusturica sa 21,82 odsto udjela u vlasništvu. Donošenje ovog akta preduslov je da svaki od osnivača u Skupštini društva „Andrićgrad“ u odgovarajuće registre bude upisan na osnovu kapitala uloženog u ovaj projekat od 2011. godine do danas“, rekli su u Ministarstvu trgovine i turizma Republike Srpske, za portal Capital.\nI Milorad Dodik, prethodno je prilikom posjete Višegradu najavio “da će kompletno upravljanje Andrićgradom biti povjereno Vladi Republike Srpske i Opštini Višegrad da bi ovaj kompleks podigli na veći nivo održivosti, koji ima trajanje”.\nPrethodno je prema udjelu za registraciju tročlanog privrednog društva „Lotika“ Emiira Kusturice iz Mokre Gore bila vlasnik Andrićgrada sa 51, a Vlada RS i opština Višegrad po 24 odsto.\nVlada RS inače je u julu odlučila da iz budžetske rezerve plati 25.000 KM za „sprovođenje aktivnosti na verifikaciji svih dosadašnjih ulaganja Vlade u „Andrićgrad“, shodno pozitivnim zakonskim propisima“. Kako su pojasnili u Ministarstvu trgovine i turizma 25.000 KM će biti potrošeno na usluge procjene, troškove notara, te druge tehničke i prateće troškove koji mogu proisteći iz navedenog postupka.\nZavršetak svih navedenih aktivnosti očekujemo do kraja tekuće godine, nakon čeka će Vlada Republike Srpske biti većinski vlasnik kapitala društva `Andrićgrad`\nMinistarstvo trgovine i turizma RS, 30. 7. 2020.


Stranačke aktivnosti\t Ned, 16.02.2020. 10:31\nNa jučer održanoj sjednici Glavnog odbora Naše stranke analizirana je politička situacija u zemlji.\nKonstatovano je da se Bosna i Hercegovina suočava sa još jednom, možda najozbiljnijom političkom krizom od Dejtona do danas. Državna vlast je blokirana, Vlada Federacije BiH nije formirana, većina kantonalnih vlada zavisi od nekolicine pojedinaca koji kontrolišu skupštinske većine dok u RS-u na snazi imamo faktički jednopartijski sistem u kojem opozicija služi stvaranju privida demokratije. Vladajuća koalicija, bazirana isključivo na dogovoru o podjeli pozicija moći, a ne na zajedničkim vrijednostima ili konkretnom socio-ekonomskom programu, ponovo provocira ustavnu krizu i proizvodi strah kod građana. Neskriveni otpor principu vladavine zakona, stalno podrivanje državnih institucija i politička bahatost prema građanima i građankama BiH su prepoznatljive karakteristike i ove vladajuće koalicije.\nZbog svega navedenog Glavni odbor Naše stranke poziva na odlučno i hrabro konsolidovanje opozicije i svih progresivnih snaga u cilju pobjede nad etnonacionalnim principom vladavine koji bosanskohercegovačko društvo vodi ka kolapsu.\nPred nama su lokalni izbori u oktobru. Naša stranka će, snažnija nego ikad, povesti procese razgovora sa svim političkim subjektima koji mogu doprinijeti pobjedi nad nacionalistima i rušiteljima države. Pred nama je historijska odgovornost i mi, kao ni do sada, nećemo ustuknuti pred težinom izazova. Naša zemlja može puno bolje i to ćemo nakon lokalnih izbora opet pokazati.


Zamenik direktora Kancelarije za Kosovo i Metohiju Dušan Kozarev otvorio je danas u Gračanici drugi međuopštinski sajam meda. Kozarev je rekao da su vidni rezultati uspešnog rada pčeralra u odnosu na prošlu godinu i da se po rezultatima vidi da su bili vredni kao pčele.\nUdruženje pčelara „Nukleus“ iz Gračanice organizovalo je danas, na Veliku Gospojinu, sajam meda i pčelarskih proizvoda na kome je izlagalo više od trideset srpskih izlagača sa teritorije centralnog Kosova, Kosovskog Pomoravlja i sa severa Kosova.\n„Naše udruženje je u početku brojalo svega petnaest, a sada brojimo više od 40 proizvođača meda sa prostora Kosova i Metohije i drago mi je da nas je ove godine u ovolikom broju“, rekao Mladen Đokić, predsednik Udruženja pčelara „Nukleus“ iz Gračanice.\nMladen Đokić, predsednik Udruženja pčelara „Nukleus“\nZamenik direktora Kancelarije za KiM Dušan Kozarev je otvrajući „Gračaničke dane meda“ rekao je da mu je drago što se pčelari pridržavaju dogovorenog i što su u protekle dve godine realizovli postavljene ciljeve.\n„Kada smo prošle i pretprošle godine stidljivo krenuli sa desetak tegli meda i počeli celu ovu priču dogovorili smo se da, ukoliko svi budemo vredni i dobri kao pčele, što je i dobra metafora kada smo kao narod i država u pitanju, jer ako budemo radni i vredni ništa neće moći da nam se ispreči uspehu u poslu“, rekao je Kozarev\nKozarev prima zahvalnicu od Udruženja pčelara „Nukleus“\nIako nije, kako je naglasio, veliki stručnjak u oblasti pčelarstva Kozarev je rekao da u ovom poslu kao i u svim poslovima red, rad i posvećenost koje su pčelari sa prostora KiM pokazali, moraju da budu nagrađeni rezultatima.\nZa med i proizvode od istog vlada i veliko interesovanje meštana Gračanice i okoline, a da je med sa Kosova i Metohije najkvalitetniji rekao je i predavač i ocenjivač meda iz Saveza pčelarskih organizacija Srbije, Slobodan Jevtić koji je bio specijalni gost na sajmu meda u Gračanici.\nJevtić koji je i sam pčelar ali i ekpert iz ove oblasti kaže da je učestvovao na brojnim sajmovima meda širom sveta ali da bez bojazni može da kaže da šarskom medu nema premca ni u zemlji a ni u čitavoj Evropi“.\nKako je Slobodan Jevtić naglasio plelarstvo jedina grana poljoprivrede koja ima perspektivu, te da pčelari ne mogu da proizvedu onoliko meda koliko tržište potražuje.\n„Ovde se proizvodi najkvaliteniji med na Balkanu i proizvođači na zapadu Evrope ga kupuju u ogromnim količinma kako bi poboljšali kvalitet meda koji proizvode. To sa sigurnošću tvrdim, jer sam učestvovao na sajmovima širom sveta i regiona kao ocenjivač meda“, rekao je Slobodan Jevtić.\nPerspektiva proizviđača meda je u udruživanju i znanju, naglasio je Jevtić i istaka da ovdašnji pčelari mogu mnogo da napreduju ako se profesionalno bave ovim poslom.\n„Pčelarstvo je grana koja traži velika ulaganja odricanja, ali i konstantu edukaciju i praćenje trendova, i samo na taj način se mogu poboljšati i kvalitet i kvantitet“, rekao je on\n„Danas imamo priliku da promovišemo domaće proizvode, tu su med, saće u medu, med sa dodacima lekovitog bilja i suvog voća, propolis kapi, domaće medovače i sve to sasvim prirodno i u službi zdravlja, rekao je predsednik Udruženja pčelara „Nukleus“ iz Gračanice Mladen Đokić.\nOn je istakao da najveći problem pčelara na centralnom Kosovu predstavlja paša, jer nama dovoljno mesta za ispašu pčela. Naglasio je i da se udruženje pčelara izvborilo za bolji makreting kao i plasman pčelinjih proizvoda na tržištu. Prednost je kaže u udruživanju.\n„Udruživanje u ovom poslu je neophodno, mi smo prošle godine imali jedva desetak članova, a danas brojivmo više od četrdeset, sa tendencijom da taj broj bude veći“, rekao je Đokić.\nNa teritoriji opštine Gračanica ima više od 100 pčelara i cilj Udruženja je da oni iako nisu članovi „Nukleusa“ budu prisutni na predavanjima koje udruženje organizuje. Ove godine je kako kaže Đokić, „Nukleus“ organizovao tri stručna predavanja za pčelare sa centralnog Kosova.\nOn je za naredni mesec najavio još dva sajma meda, jedan u Štrpcu a drugi u Novom Brdu gde će biti organizovano i ocenjivanje proizvoda od meda.\nMilanka Maksimović iz Paralova bila je jedina žena proizvođač meda na sajmu u Gračanici. U posedu ima 54 pčelinjih društava i ovom poslom se bavi više od deset godina. Osim meda ona je na svom štandu izložila i rakiju medovača obogaćenu dunjom i divljim drenom. Maksimovićeva kaže da samo od proizvodnje meda ne može da se živi zato ima dodatne izvore prihoda.\nMilanka Maksimović, foto: GračanicaOnlajn\n„Ne može od ovoga samo da se živi, nemamo tržište, a od onoga što prodamo uspemo da pokrijemo samo trećinu troškova ulaganja“, rekla je Milanka Maksimović.\nMeđutim, naglasila je da je i posle svega ljubav prema pčelarstvu veća tako da će nastaviti da se i dalje bavi ovim poslom.\nUdružnje pčelara „Nukleus“ iz Gračanice je na otvaranju sajma za poseban doprinos i podršku u razvoju pčelarstva na teritoriji centralnog Kosova uručilo zahvalnice zameniku direktora Kancelarije za KiM Dušanu Kozarevu, predsedniku privremnog Organa za Grad Prištinu Ljubinku Karadžiću, gradonačelniku Gračanice Srđanu Popoviću i specijalnom gostu sajma predsavniku Saveza pčelarskih organizacija Srbije Slobodanu Jevtiću.\nPorodice kidnapovanih i nestalih na skupu u Gračanici: I posle dve decenije naša borba na početku\nSajam meda u Gračanici\nStručno predavanja za pčelare u Grčanici\nPredstavnici Saveza pčelara Srbije u Gračanici\nObjavljeno 28. avgusta 2019. 29. avgusta 2019. by Ivan MiljkovićU kategoriji DruštvoTagged Gračanica, Nukelus, pčelari, Sajam meda, udruženje\n1. oktobra 2020., 21:33


Uslovi garancije za bazene i opremu - Softwell\nOpšti uslovi garancije – PDF\nUSLOVI GARANCIJE ZA BAZENE I OPREMU\nSvi bazeni i oprema isporučuju se sa besplatnom standardnom garancijom kompanije SOFTWELL koja može da se razlikuje u zavisnosti od proizvoda, a u skladu sa uslovima proizvođača.\nSOFTWELL (Prodavac) garantuje da će proizvodi u garantnom roku pravilno funkcionisati, ako se koriste po priloženom uputstvu. Prodavac se obavezuje da će, na zahtev kupca, ako bude poslat u garantnom roku, o svom trošku otkloniti nedostatke i kvarove ili zameniti elemente sistema novim ukoliko je kvar nastao zbog greške u proizvodnji.\nNakon puštanja bazena u rad i obuke Kupca o korišćenju opreme i održavanju vode, Kupac je dužan da održava kvalitet vode u bazenu.\nKupac odgovara za podešavanja svih promenljivih karakteristika (parametara) bazena kao npr. vreme trajanja filtracije, podešavanje sondi, doziranje sredstava za održavanje vode (hlor, pH itd.), kako manuelno, tako i uz pomoć uređaja.\nProdavac ne odgovara za kvalitet vode u bazenu nakon puštanja u rad bazena.\nProdavac ne garantuje ispravan rad tehnike ukoliko se koristi bunarska voda za punjenje bazena.\nGarancija garantuje da nijedan proizvod koji je po prvi put prodat krajnjem korisniku (Prva kupovina) neće imati neispravnosti tokom trajanja garantnog perioda.\nza svu opremu je dve (2) godine\nza pocinkovanu čeličnu konstrukciju je dvanaest (12) godina\nza lajner je osam (8) godina\ni počinje da važi od originalnog datuma kupovine, ili za bazen – od puštanja u rad. Originalna faktura o kupovini ili račun, koja prikazuje datum kupovine, predstavlja dokaz o datumu kupovine, ili za bazen – puštanja u rad.\nMožda će biti potrebno da dostavite dokaz o kupovini kao uslov za primanje garantne usluge.\nProizvod popravljen ili zamenjen pod ovom garancijom biće pokriven samo za preostali garantni period.\nOva garancija se ne odnosi na:\n1. defekte i promene nastale normalnim trošenjem i habanjem, uključujući trošenje potrošnih delova, odnosno delove koji zahtevaju periodične zamene tokom normalnog perioda korištenja sistema (npr. dihtunzi, ležajevi, ćelije elektrolize, sijalice,…);\n2. loše funkcionisanje pumpe ili sistema za filtraciju do kojih je došlo usled neodržavanja sistema i prljavštine koja se nakupila u sistemu;\n3. sve kvarove, lomove i slično koji su prouzrokovani neispuštanjem vode iz sistema i adekvatnog zbrinjavanja bazena pre zimskog perioda;\n4. lomljenja, kidanja, ogrebotine, ulegnuća, ogrebane ili slomljene poklopce ili plastiku na otvorima;\n5. bilo koje promene kozmetičke prirode koje ne utiču na funkcionalnost sistema;\n6. promena boje i zategnutosti folije usled pregrevanja vode (preko 29°C) i delovanja vremenskih uslova ili hemijskih sredstava ili usled potpunog pražnjenja bazena;\n7. proizvode čija se boja izmenila, ako je to izazvano tečnostima, hemijskim sredstvima, prljavštinom, ili neodgovarajućom upotrebom;\n8. oštećenja izazvana upotrebom sa drugim proizvodima;\n9. upotrebu bazena i opreme koja odstupa od normalne predviđene upotrebe, uključujući, bez ograničenja, nekorišćenje sistema u skladu sa korisničkim uputstvom koje se isporučuje uz sistem;\n10. oštećenja izazvana slučajno, pogrešnom upotrebom, zloupotrebom, zagađenjem, kontaktom sa agresivnom tečnošću, pregrevanjem vode, požarom, zemljotresom, nepravilnim ili neodgoravajućim održavanjem ili kalibracijom, ili ostalim spoljnim uzrocima;\n11. oštećenja iz okoline i/ili defekte koji su nastali od dima, prašine, prljavštine ili drugih spoljnih uticaja;\n12. proizvod koji je modifikovan tako da je izmenjeno njegovo funkcionisanje ili karakteristike bez pismene dozvole Prodavca;\n13. opremu na kojoj je serijski broj uklonjen, oštećen, defektan ili je postao nečitak;\n14. modifikaciju sistema delovima i opremom koje ne ugrađuje i/ili ne prodaje kompanija Softwell;\n15. probleme izazvane delovima koji su predviđeni za jedan bazenski sistem, a koji su neovlašćeno instalirani u drugi sistem ili drugi model;\n16. oštećenja izazvana servisiranjem/popravkama ili drugim izmenama na proizvodu koje je izvršio neko drugi, a ne ovlašćeni Softwell serviser;\n17. oštećenja izazvana u transportu od strane kupca.\nAko oprema/sistem nemaju pravo na garanciju zbog jednog ili više razloga gore navedenih, Prodavac ili njegovi ovlašćeni servisni predstavnici i dalje mogu da vrše popravke, ako to zahteva krajnji korisnik.\nU ovom slučaju Prodavac ili ovlašćeni servisni predstavnik Prodavca može da naplati krajnjem korisniku za delove, rad i troškove.\nZa ostvarivanje garantne usluge kupac mora da donese proizvod u servisni centar Prodavca.\nProdavac zadržava pravo da krajnjem korisniku naplati troškove ako je krajnji korisnik greškom podneo zahtev pod ovom garancijom koji zapravo ne pokriva ova garancija.\nU takvom slučaju i do granice dozvoljene primenjivim zakonom, Prodavac ili njegovi ovlašćeni servisni predstavnici zadržavaju pravo da zadrže proizvod sve dok krajnji korisnik ne plati troškove.\nKupac snosi troškove transporta opreme do i od ovlašćenog servisera Prodavca.\nKupac je odgovoran za osiguranje proizvoda kako tokom otpremanja, tako i preuzimanja, jer ni Prodavac, niti kompanija koja pruža garantnu servisnu uslugu u njegovo ime, neće snositi odgovornost za oštećenja u transportu.


Pevačica Katarina Kaja Ostojić i muzičar Đorđe Miljenović poznatiji kao Skaj Vikler bili su u emotivnoj vezi u rijaliti programu, VIP "Veliki brat".\nNjih dvoje su i nakon izlaska iz kuće nastavili svoju burnu romansu, međutim, nakon nekoliko meseci zabavljanja, ljubav je pukla iznenada.\nKaja se udala za Džuniora Džeka, od koga se nedavno razvela, a Skaj je postao otac devojčice kojoj je dao ime Strela i u jednom intervjuu je priznala da ga je roditeljstvo omekšalo.\nONA JAJA FARBA U KUPAĆEM KOSTIMU Srpska pevačica u Francuskoj slavi DVA VASKRSA, a ovako temu pripreme (VIDEO)\nPodsetimo, Kaja je pre braka sa Džuniorom Džekom, bila je u još dve bračne zajednice koje su se neslavno završile. Kao mlada devojka udala se za Nikolu Dragojlovića sa kojim ima ćerku Nikolinu, a 2009. godine udala se za tadašnjeg dečka, košarkaša Uroša Duvnjaka. U to vreme on je igrao za jedna poljski klub i kada se vratio u Srbiju njihov zajednički život išao je pogrešnim tokom, pa su se sporazumno i bez teških reči razveli krajem 2010. godine.


U Briselu maratonski razgovori o EU budžetu\nTanjug 21. februara 2020. 00:18\nBRISEL, 21. februara ( Tanjug) – Razgovori lidera EU 27 o novom zajedničkom budžetu za period 2021-2027 oko ponoći su ušli u deveti sat, a sve su manja očekivanja da će se dogovor postići tokom noći.\nNezvanično se pominje mogućnost predstavljanja novog nacrta budžeta u petak ujutru.\nOkupljeni u sedištu Evropskog saveta u Briselu čelnici država i vlada EU pokušavaju da se dogovore oko načina finansiranja i raspodele iz zajedničke evropske kase.\nPored zajedničkog sastanka na kome su lideri predstavili svoja viđenja novog bužeta Unije i radne večere najveći deo vremena proveden je u bilateralnim razgovorima lidera međusobno kao i sa predsednikom Evropskog saveta Šarl Mišelom.\nDiplomatsiki izvori sa samita u Briselu navode da večerašnji razgovori EU lidera samo potvrđuju konstatciju da su razlike po pitanju izdvajanja za EU bužet i prioritetnih oblasti finansiranja iz zajednike kase, i dalje velike.\nDolazeći na samit nemačka kancelarka Angela Merkel je, svesna postojećih razlika u stavovima, poručila da nije sigurna da će ovaj samit rezultirati dogovorom.\n”Odlučna sam da nađemo rešenje, ali ne možemo reći da ćemo i uspeti u tome”, poručila je Merkel.\nPredsednik Francuske Emanuel Makron se založio za jačanje zajedničke politike u oblasti poljoprivrede i veću EU podršku tom sektoru.\nOn, za razliku od Angele Merkel, smatra da je moguće postići dogovor.\n”Postoji put za pronalaženje dogovora na ovom samitu. To može potrajati satima, noćima ili danima – ja sam spreman”, izjavo je Makron.\nPredsednica Evropske komisije Ursula fon der Lajen u prvi plan je iznela potrebu ”modernizacije” EU budžeta odnosno fokusa na finansiranje Zelenog dogovora i Digitalne agende.\n”Za nas je važno da bar 25 procenata celog budžeta bude usmereno na projekte koji su u okviru evropskog Zelenog dogovora”, izjavila je fond der Lajen.\nŠef diplomatije EU Žosep Borel naglašava da EU mora više sredstava da izdvoji za zajedničku bezbednosnu i odbrambenu politiku.\n”Ako treba da budete igrač onda to treba i da platite”, izajvo je Borel.\nPremijer Nizozemske Mark Rute i nemačka kancelarka Angela Merkel, kao lideri zemalja koje pripadaju grupi koja najviše doprinosi EU budžetu, izrazili su svoju zabrinutost zbog nepostojećeg dogovora o balansu u izdvajanju za zajedničku kasu.\nRute, španski predsednik Vlade Pedro Sančez, ali i predsednik Evropskog parlamenta David Sasoli, kritikovali su trenutni predlog novog budžeta koji je prošle nedelje, nakon razgovora sa zemljam članicama, predstavio predsednik Evropskog saveta Šarl Mišel.\n”Predlog budžeta koji je trenutno na stolu nije prihvatljiv i nedovoljan je za finasiranje obaveza na koje se Evropska komisija obavezala pred Parlamentom”, smatra Sasoli.\nEvropski parlament za period 2021-2027 traži da se za budžet EU izdvoji 229 mijardi evra više od onoga što je predložio predsednik Evropskog saveta.\nPrema procedurama EU, jednom kada zemlje članice postignu konsenzus oko predloga zajedničkog budžeta njega, da bi stupio na snagu, mora da odobri Evropski parlament.\nKkao navodi Rojters, polazna tačka za raspravu o veličini budžeta je 1,074 odsto BDP EU, ili 1,09 triliona evra. Taj budžet treba i da popuni prazninu od 75 milijardi evra nastalu odlaskom Velike Britanije.


Odbijene Miloseviceve Medalje\nHome > Odbijene Miloseviceve Medalje\nDok Beograd i dalje razdeljuje odlikovanja i medalje, nekoliko ozaloscenih roditelja odbilo je "ukrase" koje Milosevic dodeljuje njihovim poginulim sinovima.\nFederalna Republika Jugoslavija, Jugoslovensko ministarstvo odbrane i vojni stab Niske oblasti pojavice se na sudu 4. februara da bi odgovorili na optuzbe koje su podigli roditelji jednog poginulog jugoslovenskog vojnika.\nAleksandar Vukovic, star dvadeset godina, poginuo je za vreme NATO bombardovanja, dok je sluzio vojsku na Kosovu. Njegovi roditelji, Dusan i Snezana Vukovic, traze kompenzaciju od vlasti za njihovog poginulog sina.\nOvaj sudski slucaj posluzice kao prikladan epilog drame koja se od polovine decembra odvija pred ocima srpske javnosti.\nDusan Vukovic je 15. decembra odbio da primi vojno odlikovanje kojim je posmrtno odlikovan njegov sin od strane jugoslovenskog predsednika Slobodana Milosevica, na ceremoniji koja je odrzana u kraljevackom vojnom stabu, u gradu u kome on zivi zajedno sa svojom porodicom.\nMilosevic je uz medalju prilozio pohvalnicu u kojoj se kaze da je Aleksandar odlikovan zbog "zrtvovanja za otadzbinu".\n"Ovo odlikovanje mi je posmrtno uruceno za mog sina koji je polozio svoj zivot za otadzbinu. On nije dao svoj zivot za otadzbinu, vec za Milosevica i njegovu porodicu", rekao je Vukovic na ceremoniji.\nVukovic je objasnio da odbija da primi ovo odlikovanje od jugoslovenskog predsednika jer veruje da je Milosevic poveo njegovog sina i mnoge druge gradjane Kraljeva u ratove iz kojih se oni nisu nikad vratili.\n"Trazim da se ovo odlikovanje vrati Milosevicu, jer njegova porodica je na broju za vreme rucka, dorucka i vecere, dok mi rucamo, doruckujemo i veceramo na grobu naseg sina", rekao je Vukovic.\nVukovic je objavio da ce se roditelji 41 poginula vojnika iz Kraljeva okupiti na lokalnom groblju 13. aprila kako bi odali postu svojim sinovima prve godisnjice posle njihove smrti. Vukovic je rekao da je Milosevic pozvan da prisustvuje ovom skupu.\nMedjutim, Vukovicev slucaj nije zaustavio ili cak usporio "maniju delenja medalja" kojoj se Milosevicev rezim odao u toku poslednjih meseci.\nJedva da prodje dan, a da drzavni mediji, narocito Radio Televizija Srbije, ne objave da je Milosevic nagradio medaljama i ordenima grupu vojnika, oficira, policajaca ili graditelja koji obnavljaju zgrade koje je NATO ostetio.\nU toku jeseni i zime 1999.godine oko 4500 odlikovanja dodeljeno je ljudima za koje se smatra da su doprineli "uspesnoj odbrani protiv NATO" i "brzoj obnovi zemlje posle razaranja".\nDrzavni zvanicnici takozvani "specijalni izaslanici jugoslovenskog predsednika" obicno dodeljuju medalje. Milosevic se pojavljuje prilikom dodele odlikovanja najvisim vojnim i policijskim zvanicnicima i drzavnim funkcionerima.\nCilj ove kampanje je da se nagovori javnost da je "herojski narod zajedno sa svojim hrabrim vodjama ostvario velicanstvenu pobedu nad agresorima, predvodjenim Sjedinjenim Drzavama".\nOva kampanja je zapala u neprilike kada je rezim poceo sa dodeljivanjem posmrtnih odlikovanja vojnicima i policajcima koji su poginuli u ovom sukobu.\nNedelju dana posto je Dusan Vukovic odbio da primi odlikovanje za njegovog sina, Miodrag Stojanovic iz Leskovca je takodje odbio da primi orden, posmrtno dodeljen njegovom dvadesetogodisnjem sinu Miroslavu, koji je ubijen na Kosovu 9. aprila 1999.godine.\nNa ceremoniji dodeljivanja medalja, Stojanovic je zatrazio sudsku istragu o okolnostima u kojima je poginuo njegov sin, optuzivsi njegovog komandanta, kapetana Dusana Sljivancanina da je odgovoran za Miroslavovu smrt.\nSudeci po zvanicnim izvestajima, Miroslav je ubijen na putu Djakovica-Kosare, dok se vozio u dzipu sa Sljivancaninom. U vojnom saopstenju se kaze da je jedinica Oslobodilacke vojske Kosova napala njih dvojicu iz zasede. Miroslav je ubijen, dok je Sljivancanin uspeo da pobegne.\nMedjutim izjave svedoka, sudski dokazi, i ranije Miroslavove izjave navele su njegove roditelje da posumnjaju u zvanicnu verziju dogadjaja. Oni su otpoceli proceduru u vojnom sudu u Nisu da bi se ustanovila istina o okolnostima smrti njihovog sina.\nU izjavi sudu, Stojanovic je rekao da je njegovog sina "likvidirao Sljivancanin", koji ga nije trpeo jer je Miroslav predstavljao smetnju njegovim planovima da opljacka prodavnicu zlata i strane valute.\n"Miroslav nas je poslednji put nazvao 3. aprila iz Djakovice i rekao da ne brinemo, da je dobro. On nam je rekao da je odseo u kuci pored skole koja je dobro cuvana jer je puna zlata i strane valute. Kada ga je majka zamolila da nista ne dira, on je odgovorio da su oficiri u prizemlju sa svim dragocenostima, dok su vojnici na gornjem spratu. Vise se sa njim nismo culi", Stojanovic je jecajuci rekao novinarima.\nOn je rekao da ce vratiti odlikovanje cak i u slucaju da se rasvetle okolnosti u kojima je njegov sin izgubio zivot.\n"Meni ne treba ovo odlikovanje" rekao je Stojanovic i dodao "ponesite ga Milosevicevom sinu i unuku da se s njim igraju, a meni vratite mog sina."\nNa isti nacin je policijski kapetan Slobodan Pajic odbio da primi orden zbog cega je izgubio posao.\nPajic je odbio da primi Orden viteskog maca treceg reda pre dva meseca na ceremoniji koja je obelezila Dan Republike. O njegovom postupku izvestili su nezavisni mediji 5. januara.\nPajic je izjavio da je odbio da primi odlikovanje jer je razocaran ponasanjem beogradske policijske brigade u toku kosovske krize. Pajic se zali: "Neki su ubijeni ili ranjeni a drugi jednostavno "poludeli", nespremni za napore koji su se od njih ocekivali u ratu."\nPajic je takodje protestovao zbog upotrebe policije koja se fizicki obraculavala sa pristalicama opozicionih politickih partija.\nMedjutim, nade da ce odbijanje Milosevicevih odlikovanja dovesti do toga da rezim prestane sa necuvenim ispoljavanjem samonagradjivanja pokazale su se jalove.\nMiloseviceva vlada je umesto toga pocela da zabranjuje nezavisnim novinarima da prisustvuju ceremonijama dodeljivanja medalja. Apeli upuceni vladi da zaustavi manipulaciju zalosti porodica koje su izgubile svoje clanove u ratu i dalje se ignorisu.\nVlado Mares je redovni dopisnik Instituta IWPR iz Beograda.\nSource URL: https://iwpr.net/sr/global-voices/odbijene-miloseviceve-medalje


Fizikalna terapija Nika, Stari Grad - Beograd - ioi.\nNika fizikalna terapija\nMajke Jevrosime 48\n011 3034 733 060 3340 852\nAmbulanta fizikalne medicine NIKA se bavi lečenjem i rehabilitacijom pacijenata svih starosnih dobi i patologija. Firmu smo osnovali 2004. godine sa već stečenim iskustvom u lečenju i rehabilitaciji pacijenata koji su bili najčešći u ratnim vihorima 90-tih kao i u lečenju vrhunskih sportista-reprezentativaca bivše Jugoslavije, a sada Srbije.\nVeliki je broj ljudi kojima je zdravlje narušeno. Najčešći razlozi zbog čega je tako su prisustvo hroničnih bolest, konstantno svakodnevno bolno stanje ili nastanak povrede.\nŽelite da preporučite fizikalnu ordinaciju Nika i prikažete fotografije, lokaciju, navigaciju, vesti, dešavanja?